

INDOKOLÁS

1. A JAVASLAT HÁTTERE

• A javaslat indokai és céljai

A COVID19 mára világjárvánnyá vált. E világjárványban a WHO április 17-i adatai szerint több mint 2 millió ember fertőződött meg, akik közül csaknem 140 000-en vesztették életüket. A járványra adott első reakcióként az egész világ az életmentésre összpontosít, a vírus terjedésének megfékezését és az egészségügyi rendszerek megerősítését célzó intézkedésekkel. Ezen intézkedések sok esetben a társadalom és a gazdaság leállításával járnak, hiszen az életmentés nem kényszerülhet kompromisszumokra, még a munkahelyek védelmében sem. Éppen ellenkezőleg, a gazdaság és a társadalom fenntartható fejlődése csak a vírus leküzdésével folytatódhat.

Mindazonáltal gyors intézkedésekre került sor a válság gazdasági következményeinek korlátozása érdekében is. Ezen intézkedések ellenére, a globális recesszió és a pénzügyi piacokra nehezedő súlyos nyomás együttes hatása miatt a legtöbb – ha nem az összes – bővítési és szomszédságpolitikai partner idén recesszióra számíthat. A jelenlegi válság oka mindegyiküknél azonos, időtartama és súlyossága azonban eltérő lehet, attól függően, hogy milyen a gazdasági szerkezetük, és mennyiben képesek hatásos ellenintézkedéseket hozni. A recesszió a kereskedelem összeomlásával és a feltörekvő piacokat hátrányosan érintő kockázatkerülő magatartás előtérbe kerülésével együtt súlyos nyomás alá helyezi a fizetési mérlegeket. A járvány – terjedésével és gazdasági következményeivel arányosan – a társadalmi stabilitásra és a biztonságra is egyértelmű és közvetlen kockázatot jelent, amely a régión belül és kívül is továbbgyűrűző hatásokkal járhat.

**Mindezek alapján az Európai Bizottság a COVID19-válsággal összefüggésben tíz szomszédsági partner makroszintű pénzügyi támogatását (MFA) javasolja.**

A makroszintű pénzügyi támogatás az EU külső válságreagálási eszköztárának részeként – a kapcsolódó, gazdasági reformprogramhoz kötött IMF-hitellel együtt – a fizetésimérleg-krízisek kezelésére szolgál. A Bizottság a jelenlegi kivételes helyzetben **az MFA-programoknak az IMF szükséghelyzeti támogatásában részesülő partnerekre való kiterjesztését javasolja**, még akkor is, ha az IMF-támogatás nem ír elő előzetes intézkedést és/vagy feltételrendszert, mint például a gyorsfinanszírozási eszköz esetében. Ezek a „válsághelyzeti makroszintű pénzügyi támogatások” ezért **rövidebb időtartamúak** lesznek (2,5 év helyett 12 hónaposak), és **csak két folyósítással** járnak majd. Az első folyósításra az MFA-határozat és a kedvezményezettekkel kötendő megfelelő egyetértési megállapodások jóváhagyását követően a lehető leghamarabb sor kerül. A **második folyósításra** az egyetértési megállapodásokban foglalt **feltételek teljesülése esetén kerül sor**. E feltételrendszer – mint minden makroszintű pénzügyi támogatás esetében – az egyes partnerekre van szabva, hogy az MFA-eszköz keretében teljes mértékben elősegíthesse a makrogazdasági stabilitást és egyúttal az általános makrogazdasági irányítás javítását, a gazdasági kormányzás és az átláthatóság megerősítését, illetve a megújított fenntartható növekedés feltételeinek a javítását. A feltételek kidolgozásakor ügyelni kell azok teljesíthetőségére, különösen a rövidebb időtartamra és a folyamatban lévő világjárványra tekintettel.

Az Európai Bizottság **tíz partner összesen 3 milliárd EUR összegű MFA-támogatását** javasolja az Európai Parlamentnek és a Tanácsnak. A támogatás középtávú hitelek formájában valósulna meg.

A javasolt uniós makroszintű pénzügyi támogatás célja, hogy segítse a partnereket a folyamatban lévő IMF-programokkal összefüggő sürgős külső finanszírozási igényeik egy részének fedezésében, ily módon csökkentve gazdaságuk fizetési mérlegének COVID19-válsággal kapcsolatos rövid távú sebezhetőségét. A javasolt támogatás előmozdítaná a külső stabilizációt, és ezáltal növelné a hatóságok szakpolitikai mozgásterét a COVID19-válság gazdasági következményeinek ellensúlyozását célzó intézkedések végrehajtásához, ugyanakkor ösztönözné azoknak a reformoknak a végrehajtását, amelyek a makrogazdasági irányításnak, a gazdasági kormányzásnak és az átláthatóságnak, valamint a megújított fenntartható növekedés feltételeinek a javítására irányulnak.

A javasolt makroszintű pénzügyi támogatás összhangban van az uniós bővítési és szomszédságpolitikai célokkal. Jelezné a régióbeli partnerek számára, hogy az EU készen áll támogatásukra e példa nélküli válság idején. A Bizottság ebben a helyzetben úgy ítéli meg, hogy teljesülnek a javasolt összegű és típusú makroszintű pénzügyi támogatás politikai és gazdasági előfeltételei.

**A javasolt makroszintű pénzügyi támogatás kedvezményezettje az Albán Köztársaság, Bosznia-Hercegovina, Grúzia, a Jordán Hásimita Királyság, Koszovó[[1]](#footnote-2)\*, a Moldovai Köztársaság, Montenegró, az Észak-macedón Köztársaság, a Tunéziai Köztársaság és Ukrajna.** A COVID19-válság azonban a folyamatosan változó helyzet miatt más országokban is egyre nagyobb kihívást jelent. A makroszintű pénzügyi támogatás egyéb támogatható országok számára is rendelkezésre áll, amennyiben a későbbiekben fizetésimérleg-nehézségeik merülnének fel. A Bizottság továbbá megbeszélést fog kezdeményezni az MFA-eszköz hatóköréről és annak az EU más külső szakpolitikáival való kölcsönhatásáról.

A makroszintű pénzügyi támogatás összegét a partnerek fennmaradó külső finanszírozási igényének előzetes becslése alapján határozták meg, figyelembe véve a partnerek saját forrásokból – főként a rendelkezésükre álló nemzetközi tartalékokból – illetve az IMF és a Világbank által rendelkezésre bocsátott forrásokból történő önfinanszírozási képességét. A támogatás összegének meghatározásakor figyelembe vették továbbá az EU és a más támogatók közötti méltányos tehermegosztás biztosításának szükségességét, az EU egyéb külső finanszírozási eszközeinek a partnernél történt korábbi alkalmazását és a teljes uniós szerepvállalás hozzáadott értékét is.

*Bővítési partnerek*

**Albánia különösen ki van téve a világjárvány gazdasági következményeinek, mivel szoros gazdasági kapcsolatban áll egyes erősen érintett uniós tagállamokkal, gazdaságában kiemelt szerepet tölt be az idegenforgalom, és nagyok a refinanszírozási igényei.** A helyzetet súlyosbítja, hogy az egészségügyi ágazatnak korlátozottak a kapacitásai, és hogy a 2019. novemberi földrengés okozta károk enyhítése már felemésztette a költségvetés szűkös tartalékait. A kormány ennek ellenére gyors szakpolitikai intézkedésekkel – a GDP mintegy 2 %-át kitevő összeggel – támogatja az érintett vállalkozásokat és háztartásokat, valamint az egészségügyi ágazatot. A módosított költségvetés szerint 2020-ban a hiány a GDP 4 %-a lesz, az államadósság pedig 69 % fölé emelkedik, noha ez optimista várakozásnak tűnik. A nemzetközi intézmények előrejelzései szerint a reál-GDP idén mintegy 5 %-kal csökken. A költségvetési hiány mellett a kormánynak 545 millió EUR összegű külföldi adósságtörlesztést kell refinanszíroznia (ez az összeg a GDP 3,8 %-ának felel meg). Ezt kezdetben egy 500-600 millió EUR összegű eurókötvény-kibocsátással kívánták részlegesen fedezni, de a jelenlegi helyzetben egy ilyen volumenű kibocsátás piaci kilátásai igen bizonytalannak tűnnek. Az IMF gyorsfinanszírozási eszközéből, a Világbank hiteleiből és az uniós Előcsatlakozási Támogatási Eszköz vissza nem térítendő támogatásaiból származó források felhasználása után még fennálló finanszírozási hiány elérheti a GDP 2,5 %-át, vagyis mintegy 350 millió EUR-t. Ezzel összefüggésben 180 millió EUR összegű makroszintű pénzügyi támogatás indokolt.

**Bosznia-Hercegovinában a COVID19-világjárvány kitörése jelentősen súlyosbította a már folyamatban lévő gazdasági lassulást**, főként a közlekedés és az idegenforgalom, de a munkavállalói hazautalások tekintetében is, amelyek a GDP mintegy 5 %-át teszik ki, és különösen az alacsonyabb jövedelmű háztartások számára jelentenek nélkülözhetetlen bevételi forrást. A legutóbbi, 2020-ra vonatkozó előrejelzések szerint a gazdasági tevékenység akár 10 %-kal is visszaeshet, a munkanélküliség pedig meredeken nő. A költségvetés meglehetősen jó fő számai ellenére az ország rövid távon csak igen korlátozottan képes előteremteni a szükséges forrásokat. A boszniai hatóságok már 330 millió EUR összegű sürgősségi finanszírozást kértek az IMF-től (ez az összeg a GDP közel 2 %-ának felel meg). A gazdaság lassulása a bevételek jelentős csökkenéséhez és a transzferek meredek emelkedéséhez fog vezetni, erőteljesen növelve a finanszírozási igényeket. A jelenlegi becslések szerint az IMF 330 millió EUR-s (a GDP közel 2 %-át kitevő) és a Világbank mintegy 20 millió EUR-s (a GDP 0,1 %-át kitevő) hozzájárulása után fennmaradó finanszírozási hiány 2020-ban mintegy 500 millió EUR lesz (a GDP 2,8 %-a). Az ország a gyenge hitelminősítése miatt csak igen korlátozottan fér hozzá a nemzetközi pénzügyi piacokhoz, saját pénzügyi piacai pedig túl kicsik ahhoz, hogy kielégítsék ezeket a fennmaradó finanszírozási igényeket. Ezzel összefüggésben 250 millió EUR összegű makroszintű pénzügyi támogatás indokolt.

**A COVID19-világjárvány kitörése és az azt követő karanténintézkedések a kereskedelmi és a pénzügyi forgalom megakasztásával komoly hatást gyakoroltak Koszovó gazdaságára.** A magánfogyasztásra jelentős részben a GDP több mint 10 %-át kitevő hazautalások nyújtanak fedezetet, a diaszpórába irányuló szolgáltatásexport (főként az idegenforgalom) pedig az igen nagy (a GDP több mint 40 %-át kitevő) áruforgalmi hiányt mérsékli. A koszovói gazdaság egy másik sebezhető pontja a gyenge magánszektor, amelynek fő szereplői, a mikrovállalkozások, csak korlátozott likviditási tartalékokkal rendelkeznek. Ezzel összefüggésben a reál-GDP 2020-ban várhatóan mintegy 5 %-kal csökkenni fog. A költségvetés mozgástere a 2019-es év meglehetősen jó fő számai ellenére korlátozott. Koszovónak nincs hozzáférése a nemzetközi pénzügyi piacokhoz (a hitelminősítés hiánya miatt), adósságának közel kétharmadát egy szűk befektetői kör birtokolja – ebből a koszovói nyugdíjbiztosítási alap és a központi bank mintegy 38 %-ot, illetve 23 %-ot. Az állami bevételek visszaesése miatt a nagy összegű alapvető kifizetések és a válságreagálási intézkedések együttese akut likviditási kockázatot teremt: az IMF becslései szerint a kormányzat bevételei április–júniusban 50-60 %-kal csökkennek az előző évhez képest, ugyanakkor az ügyvivő kormány által elfogadott válságcsomag 180 millió EUR-val növeli a kiadásokat. A kormány banki egyenlege, amely most sem éri el a jogszabályban előírt arányt – a GDP 4,5 %-át –, 2020-ban várhatóan tovább csökken, a GDP 2,5 %-ára. Az IMF Kormányzótanácsa április 10-én jóváhagyta a Koszovó által kért 51,6 millió EUR összegű likviditási támogatást, amelyet a gyorsfinanszírozási eszközből nyújtanak. Az aktuális becslések alapján a fennmaradó finanszírozási hiány mintegy 210 millió EUR. Ezzel összefüggésben 100 millió EUR összegű makroszintű pénzügyi támogatás indokolt.

**Montenegró különösen ki van téve a világjárvány gazdasági következményeinek, mivel gazdaságában kiemelt szerepet tölt be az idegenforgalom, és nagyok a külső finanszírozási igényei.** Montenegró 2020-ban mély recesszióval néz szembe: a nemzetközi intézmények előrejelzése szerint a gazdaság reálértéken 9 %-kal fog zsugorodni. Az egyik leginkább érintett ágazat az idegenforgalom, amely a GDP több mint 20 %-át adó ágazatként a devizabevételek, a foglalkoztatás és az adóbevételek egyik fő forrása. A koronavírus megfékezésére irányuló intézkedések miatt azonban az idegenforgalom és az utazás még a főszezon előtt leállt. A kormány a korlátozott költségvetési mozgástér ellenére gyors szakpolitikai intézkedésekkel – a GDP mintegy 2 %-át kitevő összeggel – támogatja a gazdaságot a világjárvány következményeinek kezelésében. Az intézkedések közül különösen az adók és a társadalombiztosítási járulékok halasztott fizetése, a hiteltörlesztési moratóriumok, az államtól bérelt ingatlanok bérleti díjainak megfizetésére vonatkozó moratóriumok, valamint a vállalkozásoknak és a munkavállalóknak nyújtott támogatások emelhetők ki. A pénzügyminisztérium előzetes becslései szerint 2020-ban a költségvetési hiány a GDP több mint 7 %-ára emelkedik, az államadósság pedig további 2,6 százalékponttal, a GDP 82 %-ára nő, ami a legmagasabb a régióban. Az IMF és a Világbank hitelei, valamint az uniós vissza nem térítendő támogatások után még fennálló finanszírozási hiány elérheti a 120 millió EUR-t. Ezzel összefüggésben 60 millió EUR összegű makroszintű pénzügyi támogatás indokolt.

**Észak-Macedónia gazdasága komoly problémákkal küszködik, mivel a széles körben alkalmazott karanténintézkedések erősen visszavetik a termelést és a foglalkoztatást, ami a külkereskedelmi tevékenységet is súlyosan érinti.** A jelenlegi előrejelzések szerint a reál-GDP 2020-ban mintegy 4 %-kal csökkenni fog. A kormány kellő időben határozott intézkedéseket hozott annak érdekében, hogy a leginkább érintett ágazatokban áprilisban és májusban támogatni tudja a kkv-k likviditását és a foglalkoztatást. A válság társadalmi-gazdasági következményeinek kezelésére szolgáló költségvetési mozgástér azonban korlátozott. A kormány 2020-ra a legkedvezőbb forgatókönyv alapján 20 %-os bevételkiesést vár az eredeti költségvetéshez képest, és a kiadások átcsoportosítását tervezi a felső határ emelése nélkül. A 2019. évi GDP alapján ez mintegy 8 %-os hiányt jelentene. A külföldről érkező magántranszferek – a munkavállalói hazautalások és a beáramló közvetlen külföldi tőkebefektetések – várhatóan jelentősen csökkenni fognak, ami miatt csökkenni fognak a tartalékok is. Emellett 2020–2021-ben különösen nagyok lesznek a kormány és az állami vállalatok hazai és külső refinanszírozási igényei (összesen 1,65 milliárd EUR, a 2019. évi GDP mintegy 7,3 %-ának megfelelő összeg mindkét év esetében). Ezek az igények az 500 millió EUR összegű 2014. évi eurókötvénynek, a 2015. évi eurókötvény egyes részeinek és a Világbank 2013. évi szakpolitikai garanciájának a törlesztésével, valamint a fő közúti közlekedési infrastruktúrák megépítéséért felelős állami vállalat jelentős külföldi kereskedelmi hiteleinek visszafizetésével kapcsolatosak. A kormány 177 millió EUR összegű támogatást kért az IMF-től a gyorsfinanszírozási eszközön keresztül, és a Világbanktól is hitelt vett fel. A jelenlegi becslések szerint az IMF-től és a Világbanktól, illetve az uniós vissza nem térítendő támogatásokból származó források beszámítása után fennmaradó finanszírozási hiány mintegy 330 millió EUR. Ezzel összefüggésben 160 millió EUR összegű makroszintű pénzügyi támogatás indokolt.

*Keleti szomszédság*

**Grúzia idén mély recesszióba fog lépni, amit a finanszírozási igények növekedése kísér.** Grúzia gazdaságát súlyosan érinti a koronaválság. A közelmúltbeli becslések szerint a gazdaság 2020-ban a járvány hatását is figyelembe véve mintegy 4 %-kal fog zsugorodni. A válságenyhítő intézkedések költsége, az egészségügyi kiadások növekedése és a bevételek csökkenése miatt a költségvetési hiány 2020-ban várhatóan a GDP mintegy 8 %-ára emelkedik. Grúzia fizetési mérlege is romlani fog, amit a szolgáltatások exportjából (különösen az idegenforgalomból) származó bevételek, a hazautalások és valószínűleg a közvetlen külföldi tőkebefektetések csökkenése, illetve a portfóliótőke kiáramlása okoz. Az IMF előzetes becslése alapján a külső finanszírozási hiány 2020–2021-ben mintegy 1,6 milliárd USD lesz, amelynek megszüntetéséhez Grúziának a nemzetközi partnerek segítségére lesz szüksége. A hatóságok és az IMF között április 14-én kötött szakértői szintű megállapodás mintegy 375 millió USD-vel megnövelte a már csaknem teljesen folyósított jelenlegi kibővített finanszírozási eszköz (EFF) keretét. A megnövelt összegből 308 millió USD-t 2020-ban kell folyósítani. Az ország a Világbankkal, az ADB-vel, az AFD-vel, a KfW-vel és az EBB-vel is tárgyal a szakpolitikai alapú hitelek növeléséről. Grúzia egy folyamatban lévő MFA-program kedvezményezettje. A támogatás 25 millió EUR-s végső részletének folyósítására várhatóan 2020 második negyedévében kerül sor, a megállapodás szerinti szakpolitikai feltételek teljesülésétől függően. E feltételek többsége már teljesült. A jelenlegi információk alapján az idei finanszírozási hiány összege mintegy 900 millió USD. Ennek megszüntetése céljából – azt is figyelembe véve, hogy az egyéb hitelezők hozzájárulására is jók a kilátások – egy új, 150 millió EUR összegű MFA-program indokolt.

**A Moldovai Köztársaság (a továbbiakban: Moldova) gazdaságára 2020-ban erőteljes hatást gyakorolnak a COVID19-járvány megfékezésére szolgáló intézkedések és a globális recesszió következményei.** A válság fő átviteli csatornája az, hogy a válság által sújtott országok – különösen az uniós tagállamok – viszonylatában jelentősen csökken a hazautalások és a kereskedelem volumene (előbbi Moldovában a GDP 15 %-át teszi ki). Moldova gazdasága 2020-ban várhatóan recesszióba esik, és a válság miatt súlyos nyomás nehezedik majd a fizetési mérlegre és az államháztartásra. Az előzetes becslések szerint a külső finanszírozási hiány 2020-ban 800 millió USD (a GDP mintegy 7 %-a) lesz, a költségvetés finanszírozási hiánya pedig 10,5 milliárd MDL (körülbelül 550 millió USD). Moldova államadóssága és nemzetközi tartalékai az elmúlt években pozitív pályán mozogtak – egy hároméves IMF EFF/ECF programnak köszönhetően –, így az országnak van némi költségvetési mozgástere a sokkhatások ellensúlyozására, de csak rövid ideig és egyértelmű korlátokkal. Az IMF készen áll arra, hogy a COVID19-válság gazdasági hatásainak enyhítése érdekében mintegy 240 millió USD (220 millió EUR) összegű sürgősségi támogatást nyújtson Moldovának. Moldova egy folyamatban lévő MFA-program kedvezményezettje. A támogatás együttesen 70 millió EUR-s második és harmadik részletének folyósítására a program 2020. júliusi lejárta előtt kerülhet sor, a feltételek teljesülése esetén. Emellett a válság hatásainak kezelése érdekében át lehetne irányítani az Oroszország által 2020-ra ígért, 200 millió EUR összegű, elsősorban infrastrukturális beruházásokra szánt hiteleket. Moldovának azonban a nemzetközi tőkepiacokhoz való korlátozott hozzáférése miatt további támogatásra lenne szüksége a külső finanszírozási hiány fedezéséhez. Mindezek alapján egy új, 100 millió EUR összegű MFA-program indokolt.

**Ukrajna makrogazdasági stabilitása idén újra nyomás alá került, különösen a márciusban kezdődő váratlan kormányátalakítás miatt, amely egybeesett a globális koronavírus-válság kitörésével.** A pénzügyi piaci feltételek jelentősen romlottak március közepén, amikor az eurókötvények hozama a januári 4,4 %-ról megháromszorozódott, majd 8 %-on stabilizálódott. A 2020 tekintetében 4 % és 9 % között előre jelzett komoly visszaesés miatti félelmek a gazdaságba vetett bizalom csökkenéséhez és a devizakereslet ugrásszerű növekedéséhez vezettek. Az Ukrán Nemzeti Banknak március második felében 2,2 milliárd USD-nak megfelelő összegű értékesítéssel kellett beavatkoznia, ami több mint 8 %-kal csökkentette hivatalos nemzetközi tartalékait a 2020. február végi 27 milliárd USD-hez képest. A parlament által 2020. április 13-án jóváhagyott költségvetésmódosítás egy 2,5 milliárd EUR-s koronavírus-alapot hozott létre a COVID19 megfékezését célzó azonnali intézkedések támogatására. Az államháztartásnak a recesszióval összefüggő várható romlása és a válsággal összefüggő többletkiadások miatt a 2020. évi költségvetési hiánycél a GDP 7,5 %-ára módosult (ez 11 milliárd USD-nek felel meg) A költségvetési hiány egy része belföldről is finanszírozható, a kormánynak azonban 2020-ban külső adósságokat is kell törlesztenie, 5 milliárd USD értékben. Az IMF becslése szerint a teljes külső finanszírozási hiány 2020-ban mintegy 12 milliárd USD lesz. Az IMF ezért beleegyezett abba, hogy a közelmúltban jóváhagyott hároméves program méretét 5,5 milliárd USD-ről 10 milliárd USD-re növeli, amelyből idén 3,5 milliárd USD áll majd rendelkezésre. A Világbank hitelével és a meglévő uniós MFA-program hátralévő 500 millió EUR-s részletével együtt – ez utóbbinak feltételei teljesültek, folyósítása 2020 második negyedévére várható, amint végrehajtják az új IMF-program megelőző intézkedéseit – mintegy 5 milliárd USD összegű finanszírozás áll rendelkezésre. A 12 milliárd USD összegű hiány fennmaradó részét további hivatalos finanszírozással vagy a nemzetközi tartalékok lehívásával kell fedezni. Ezzel összefüggésben egy új, 1,2 milliárd EUR összegű MFA-program indokolt.

*Déli szomszédság*

**Jordániában nem lehet elkerülni a recessziót, mivel egyre nagyobb nyomás nehezedik a fizetési mérlegre, ami az ország korlátozott politikai mozgásterét tükrözi.** A koronavírus megjelenése várhatóan jelentős hatást gyakorol majd a jordán gazdaságra, mivel zavart okoz a kereskedelmi forgalomban, a globális értékláncokban és az idegenforgalomban. Jordánia a költségvetési mozgástér korlátozottsága miatt eddig főként monetáris politikai intézkedéseket hozott a gazdasági károk mérséklésére. Az általános karanténhelyzet azonban korlátozza az ilyen intézkedések hatékonyságát. A gazdaság 2020-ban valószínűleg recesszióba kerül, ami súlyos következményekkel jár a már amúgy is magas (2019 végén mintegy 19 %-os) munkanélküliségre nézve. A költségvetési hiány várhatóan a GDP 5 %-a fölé nő, különösen az adóbevételek várható csökkenése miatt. A bruttó államadósság ezért 2020-ban valószínűleg átlépi a GDP 100 %-ának megfelelő mértéket. A költségvetési hiány finanszírozásához szükséges kedvezményes hitelek biztosítása döntő fontosságú lesz a kamatterhek alacsony szinten tartása és az adósság fenntarthatóságának támogatása szempontjából. Jordániának már a koronavírus-járvány kitörése előtt is jelentős külső finanszírozási igénye volt. Az EU ezzel összefüggésben már 2020 januárjában elfogadott egy 500 millió EUR összegű MFA-műveletet az ország javára. A Covid19-válság miatt a finanszírozási igény tovább nőtt. Az idegenforgalom meredek visszaesése miatt várhatóan tovább nő majd a folyó fizetési mérleg hiánya is. Emellett a pénzügyi piacokon jelentősen emelkednek a feltörekvő gazdaságok számára kínált kamatlábak, ami veszélyezteti a 2020 októberében lejáró 1,25 milliárd USD összegű eurókötvény megújítását. A jelenlegi információk alapján az idei finanszírozási hiány összege mintegy 1,5 milliárd USD, és ezért további 200 millió EUR összegű MFA-támogatás indokolt. Ez a meglévő MFA-programmal együtt összesen 700 millió EUR-s támogatást jelent[[2]](#footnote-3).

**Tunézia jelentős finanszírozási igényei az egyre erősödő gazdasági válság közepette nemzetközi támogatást tesznek szükségessé.** Tunézia 2020-ban valószínűleg recesszióba süllyed, mivel a gazdaságát jelentősen befolyásolja majd a globális kereslet visszaesése és a koronavírus terjedésének megállítása érdekében március közepén bevezetett karanténintézkedések hatása. Noha a válság gazdasági hatásainak enyhítése érdekében monetáris és költségvetési intézkedéseket fogadtak el, a makrogazdasági egyensúlyhiány továbbra is fennáll, a szakpolitikai mozgástér továbbra is korlátozott, és az év során várhatóan növekedni fog a külső finanszírozási igény. A visszaesés komoly nyomást fog gyakorolni a foglalkoztatásra és a társadalmi stabilitásra. Mindez rontani fogja a költségvetés helyzetét, csökkenti a bevételeket, és további nyomást gyakorol a gazdaság és az egészségügyi rendszer finanszírozhatóságára. Következésképpen 2020-ban a költségvetési hiány valószínűleg jelentősen nő, és az államadósság is emelkedik. A kormány az előre jelzettnél nagyobb költségvetési hiányra számít (a GDP 4,3 %-ára), ami mintegy 1 milliárd USD összegű (a GDP 2,6 %-ának megfelelő) további külső finanszírozást tesz szükségessé. A világjárványnak a magánszektorra és annak külső finanszírozáshoz való hozzáférésére gyakorolt hatásai miatt a fizetési mérleg hiánya még ennél is nagyobb lesz (a GDP mintegy 4,7 %-a). Emellett az alacsonyabb olajárak nem tudják ellensúlyozni a hazautalások és az idegenforgalom meredek csökkenését (a GDP több mint 7 %-a), ami a devizabevételek csökkenéséhez vezet. A kormány 2020-ban nagy valószínűséggel nem lesz képes a hazai és nemzetközi piacokról fedezni finanszírozási igényét, és ezért az IMF-től 753 millió USD-nak (kvótája 100 %-ának) megfelelő sürgősségi segélyt kért. A kormánynak ebben az évben mintegy 3,5 milliárd USD összegű külső finanszírozásra van szüksége az adósságtörlesztésekhez, amelyek áprilisra és júniusra összpontosulnak, és ezáltal nyomást gyakorolnak a likviditásra. Emellett a finanszírozási igények várhatóan a COVID19 költségvetési hatásával és az arra adott válasszal összhangban is növekedni fognak, miközben az év során a pénzügyi piacokhoz való hozzáférés is komoly kihívást fog jelenteni, vagyis a tervezett 1,1 milliárd USD összegű piaci kibocsátást már nem lehet magától értetődőnek tekinteni. A jelenlegi információk alapján az idei finanszírozási hiány összege megközelítőleg 2,5 milliárd EUR, és ezért egy 600 millió EUR összegű MFA-program indokolt.

• Összhang a szabályozási terület jelenlegi rendelkezéseivel

A javasolt MFA-műveletre a koronavírus-világjárvánnyal összefüggésben igen sürgető, rendkívüli körülmények között kerül sor. A javasolt makroszintű pénzügyi támogatás összhangban van az EU azon kötelezettségvállalásával, hogy támogatja a bővítési és szomszédságpolitikai partnereket sürgető gazdasági nehézségeik megoldásában. A támogatás összhangban áll az MFA-eszköz használatára irányadó elvekkel is, beleértve kivételes jellegét, politikai előfeltételeit, kiegészítő jellegét, feltételhez kötöttségét és pénzügyi fegyelmét. A szóban forgó MFA-műveletek időtartama alatt a Bizottság továbbra is nyomon követi és értékeli majd e kritériumok megvalósulását és különösen – az Európai Külügyi Szolgálattal szoros együttműködésben – a politikai előfeltételek teljesülését.

A Bizottság a végrehajtás során biztosítani fogja a támogatás összhangját a közelmúltbeli és a még folyamatban lévő, különösen a következő MFA-határozatok hatálya alá tartozó MFA-műveletekkel:

* az Európai Parlament és a Tanács (EU) 2016/1112 határozata (2016. július 6.) a Tunéziának nyújtandó további makroszintű pénzügyi támogatásról;
* az Európai Parlament és a Tanács (EU) 2017/1565 határozata (2017. szeptember 13.) a Moldovai Köztársaságnak nyújtandó makroszintű pénzügyi támogatásról;
* az Európai Parlament és a Tanács (EU) 2018/598 határozata (2018. április 18.) a Grúziának nyújtandó további makroszintű pénzügyi támogatásról;
* az Európai Parlament és a Tanács (EU) 2018/947 határozata (2018. július 4.) az Ukrajnának nyújtandó további makroszintű pénzügyi támogatásról;
* az Európai Parlament és a Tanács (EU) 2020/33 határozata (2020. január 15.) a Jordán Hásimita Királyságnak nyújtandó további makroszintű pénzügyi támogatásról.

• Összhang az Unió egyéb szakpolitikáival

Az EU minden rendelkezésre álló eszközt mozgósít, és szorosan együttműködik a tagállamokkal és az európai pénzügyi intézményekkel annak érdekében, hogy „Európa együtt” jelszóval hatékony külső választ adjon a COVID19-válságra. Az uniós makroszintű pénzügyi támogatás a bővítési és a szomszédságpolitikai régióra vonatkozó megközelítés részét képezi, és kiegészíti az Előcsatlakozási Támogatási Eszköz és az Európai Szomszédsági Támogatási Eszköz keretében mozgósított összesen 3,87 milliárd EUR összegű vissza nem térítendő támogatást, amely a szomszédsági beruházási platform és a Nyugat-Balkáni Beruházási Fórum keretében vegyes finanszírozást és pénzügyi eszközökhöz nyújtott hozzájárulásokat is tartalmaz. Emellett az Európai Beruházási Bank külső hitelezési megbízatása keretében folytatódni fog a köz- és a magánszektorbeli beruházásokat támogató hitelezés. A szomszédságpolitikai partnerek az Európai Fenntartható Fejlődési Alapból származó, összesen 0,5 milliárd EUR összegű garanciával fedezett – főként kkv-finanszírozásra irányuló – beruházási programokban is részt vehetnek.

Az uniós makroszintű pénzügyi támogatás segíti a hatóságokat a rövid távú makrogazdasági politikai és strukturális reformok megvalósítását szolgáló megfelelő keret elfogadásában, és ezáltal összességében növelni fogja az uniós szerepvállalás hozzáadott értékét és az Unió – akár más pénzügyi eszközök keretében végrehajtott – átfogó intervencióinak hatékonyságát.

2. JOGALAP, SZUBSZIDIARITÁS ÉS ARÁNYOSSÁG

• Jogalap

A javaslat jogalapja az EUMSZ 212. cikke. A jelenlegi sürgős helyzetben az EUMSZ 213. cikke is szolgálhatna a javaslat jogalapjaként. A Bizottság azonban úgy döntött, hogy a javaslatot az EUMSZ 212. cikke alapján terjeszti elő, hogy a rendes jogalkotási eljárást követhesse, az Európai Parlament teljes körű bevonásával. A Bizottság a gyors elfogadás érdekében az Európai Parlament és a Tanács együttműködésére számít.

• Szubszidiaritás (nem kizárólagos hatáskör esetén)

A javaslat nem tartozik az Európai Unió kizárólagos hatáskörébe, ezért a szubszidiaritás elve alkalmazandó, mivel a kedvezményezettek rövid távú makrogazdasági stabilitásának helyreállítására irányuló célkitűzést a tagállamok nem tudják egyedül kielégítően megvalósítani, és ezért az az Európai Unió által jobban megvalósítható. Ez főként a támogatás nagyságrendjével és a támogatás hatékonyságának maximalizálása érdekében az adományozók közötti koordináció elősegítésével indokolható.

• Arányosság

A javaslat megfelel az arányosság elvének: a lehetséges fizetésképtelenség megelőzésével a rövid távú makrogazdasági stabilitás célkitűzésének eléréséhez szükséges minimumra szorítkozik, és nem lépi túl a célhoz szükséges mértéket.

A kedvezményezettek 2020. és 2021. évi külső finanszírozási igényének nagysága miatt a támogatás csak korlátozott mértékben fedezi az igényeket. Mivel a kedvezményezetteknek egyéb bilaterális és multilaterális támogatók, illetve hitelezők is ígértek támogatást, a tehermegosztás megfelelő szintűnek tekinthető az EU részéről.

• A jogi aktus típusának megválasztása

E makrogazdasági célkitűzések eléréséhez projektfinanszírozás vagy technikai segítségnyújtás nem lenne megfelelő vagy kielégítő. A makroszintű pénzügyi támogatás egyéb uniós eszközökhöz viszonyított legfontosabb hozzáadott értéke a kedvezményezettek külső finanszírozási igényeinek azonnali enyhítése a gyors végrehajtás révén. A támogatás egyúttal – a fizetési mérleg és a költségvetési helyzet fenntarthatóságának biztosítása és a strukturális reformok megvalósítását szolgáló megfelelő keret létrehozásának előmozdítása révén – hozzájárul a stabil makrogazdasági keret megteremtéséhez is. A makrogazdasági és strukturális politikák megfelelő keretének létrehozásához való hozzájárulás révén a makroszintű pénzügyi támogatás növelheti a kedvezményezettek javára más, szűkebb fókuszú uniós pénzügyi eszközök keretében finanszírozott cselekvések hatékonyságát.

3. AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

• A jelenleg hatályban lévő jogszabályok utólagos értékelése / célravezetőségi vizsgálata

Minden MFA-művelet utólagos értékelés tárgyát képezi, amelyet általában a támogatási határozat szerinti rendelkezésreállási időszak végétől számított két éven belül végeznek el. A cél kettős: i. egyfelől a kedvezményezett gazdaságára, és különösen külső pozíciójának fenntarthatóságára gyakorolt hatás elemzése; ii. másfelől az uniós szerepvállalás hozzáadott értékének értékelése.

Az eddigi értékelések kimutatták, hogy a makroszintű pénzügyi támogatások valóban hozzájárulnak a kedvezményezett külső fenntarthatóságának javításához, makrogazdasági stabilitásához és szerkezeti reformjainak megvalósításához. Az MFA-műveletek pozitív hatást gyakoroltak a kedvezményezettek fizetési mérlegére, és hozzájárultak költségvetési terheik enyhítéséhez. Valamelyest hozzájárultak a gazdasági növekedéshez is.

Minden értékelés kiemeli, hogy az uniós makroszintű pénzügyi támogatás egyik fontos jellemzőjét a rendkívül kedvező feltételrendszer – vagyis a viszonylag alacsony kamatlábak, a hosszú futamidő és a hosszú türelmi idő – adja, amely mozgásteret biztosít a költségvetés számára, és hozzájárul az államadósság fenntarthatóságához.

Az utólagos értékelések azt is megerősítik, hogy a korábbi makroszintű pénzügyi támogatásokat hatékonyan hajtották végre, és azokat megfelelően összehangolták más uniós programokkal és más támogatók (nevezetesen az IMF és a Világbank) programjaival. Világossá vált, hogy a makroszintű pénzügyi támogatás szakpolitikai feltételrendszere eltér ugyan az IMF-étől, de azt kiegészíti és/vagy megerősíti. A közelmúlt tapasztalatai azt mutatják, hogy a két független, de összehangolt program együttes alkalmazása – az egymást kiegészítő feltételrendszerek és az összeadódó pénzügyi források révén – javítja az eredményességet.

Az értékelések az egyes MFA-műveletek hiányosságaira is rámutattak, amelyek közül a leggyakoribb az átláthatóság hiánya és néha a tárgyalások elhúzódása volt. A Bizottság az azonosított korlátokat a 2010–2020 közötti időszakban végrehajtott műveletek hamarosan – a tervek szerint már 2020-ban – induló értékelése során is meg fogja vizsgálni. Ez az értékelés jó alapot adhatna továbbá az MFA-eszköz hatókörének és egyéb vetületeinek további átgondolására, illetve az EU más külső szakpolitikáival való kölcsönhatásának elemzésére.

Az MFA-műveletek kapcsán készített utólagos értékelések zárójelentései elérhetők a <https://ec.europa.eu/info/evaluation-reports-economic-and-financial-affairs-policies-and-spending-activities_en> weboldalon.

• Az érdekelt felekkel folytatott konzultációk

A makroszintű pénzügyi támogatás a COVID19-válságra való uniós és – szélesebb körű – nemzetközi reagálás szerves részét képezi. A Bizottság szolgálatai az MFA-javaslat előkészítése során konzultáltak a Nemzetközi Valutaalappal, amely már jelentős finanszírozási programok bevezetésén dolgozik, valamint más multilaterális és bilaterális hitelezőkkel és támogatókkal. A Bizottság a potenciális kedvezményezettek hatóságaival is rendszeresen egyeztetett.

• Szakértői vélemények beszerzése és felhasználása

A jóváhagyási eljárás sürgősségére tekintettel a kedvezményezett államháztartási folyamatainak és közigazgatási eljárásainak minőségéről és megbízhatóságáról szóló működési értékelést a Bizottság fogja elkészíteni, szükség esetén külső szakértők segítségével.

• Hatásvizsgálat

Az uniós makroszintű pénzügyi támogatás szükséghelyzeti eszközként csökkenti a partnerek fizetésképtelenségének és gazdasági összeomlásának kockázatát: fedezi rövid távú külső finanszírozási igényeiket, továbbá elősegíti a fizetési mérleg és a költségvetési egyenleg megerősítésére és a megújult fenntartható növekedés támogatására irányuló szakpolitikai intézkedéseiket. Következésképpen ehhez az MFA-javaslathoz nem kell elkészíteni a minőségi jogalkotásra vonatkozó bizottsági iránymutatás (SWD(2015) 111 final) szerinti hatásvizsgálatot, mivel e sürgető szükséghelyzet gyors megoldása politikai szempontból elengedhetetlen.

4. KÖLTSÉGVETÉSI VONZATOK

A tervezett támogatást hitelek formájában nyújtanák, finanszírozását a Bizottság által az Unió nevében megvalósított hitelfelvétel biztosítaná. A támogatás költségvetési vonzata abból adódik, hogy a folyósított összegek 9 %-ának megfelelő összeggel fel kell tölteni a külső fellépésekre vonatkozó uniós garanciaalapot. A garanciaalap szabályai[[3]](#footnote-4) szerint az alapot az n+2. évben kell feltölteni, ahol az n. év a folyósítás éve, vagyis a tervek szerint 2020. A 2020-ban folyósított hitelek ezért a 2022. évi költségvetésre fognak hatást gyakorolni, maximum 270 millió EUR összegben. Ha a hitelek egy részét 2021-ben folyósítják, a megfelelő tartalékfeltöltés a 2023. évi költségvetés terhére fog történni.

A Bizottság megítélése szerint a garanciaalapban tartalékolt összegek megfelelő fedezetet nyújtanak a szóban forgó MFA-hitelekkel kapcsolatos függő kötelezettségekre. A jelenlegi makrogazdasági körülmények között a hitelkockázati kitettségek potenciális koncentrációja miatt azonban előfordulhat, hogy a hitelek futamideje alatt további költségvetési forrásokat kell majd elkülöníteni.

A Bizottság úgy véli, hogy a javasolt MFA-műveletek költségvetési vonzata beilleszthető a következő többéves pénzügyi keretre irányuló javaslatba.

5. EGYÉB ELEMEK

• Végrehajtási tervek, valamint a nyomon követés, az értékelés és a jelentéstétel szabályai

Az Európai Unió – közép- és hosszú lejáratú hitelek formájában – összesen legfeljebb 3 milliárd EUR összegű makroszintű pénzügyi támogatást bocsát a partnerek rendelkezésére, amely 2020–21-ben hozzájárul majd az érintett országok külső finanszírozási igényének fedezéséhez.

A finanszírozási igények előzetes értékelése alapján a makroszintű pénzügyi támogatás összegét a következőképpen kell elosztani a kedvezményezettek között:

* 180 millió EUR az Albán Köztársaság számára
* 250 millió EUR Bosznia-Hercegovina számára
* 150 millió EUR Grúzia számára
* 200 millió EUR a Jordán Hásimita Királyság számára
* 100 millió EUR Koszovó számára
* 100 millió EUR a Moldovai Köztársaság számára
* 60 millió EUR Montenegró számára
* 160 millió EUR az Észak-macedón Köztársaság számára
* 600 millió EUR a Tunéziai Köztársaság számára
* 1,2 milliárd EUR Ukrajna számára

A tervek szerint a hiteleket két részletben folyósítják. Az első részlet folyósítására várhatóan 2020 közepe felé kerül sor. A második részlet folyósítására 2020 negyedik negyedévében, vagy 2021 első felében kerülhet sor, ha a kapcsolódó szakpolitikai intézkedéseket időben végrehajtották.

A támogatást a Bizottság fogja kezelni. A költségvetési rendelettel összeegyeztethető, csalás és egyéb szabálytalanságok elleni speciális rendelkezések alkalmazandók.

A Bizottság egyetértési megállapodást fog kötni az egyes partnerek hatóságaival, amelyben meghatározza a javasolt MFA-művelethez kapcsolódó reformintézkedéseket, ideértve azok időzítését és ütemezését is. Továbbá, mint általában a makroszintű pénzügyi támogatás esetében, a folyósítások többek között az IMF-program megfelelő végrehajtásától és az IMF-források partner általi folyamatos lehívásától függnek.

A javaslat hatályvesztésre vonatkozó rendelkezést tartalmaz. A javaslat szerint a makroszintű pénzügyi támogatás az egyetértési megállapodás hatálybalépését követő első naptól számított 12 hónapig áll majd rendelkezésre.

A Bizottság minden évben jelentést fog benyújtani az Európai Parlamentnek és a Tanácsnak e határozat előző évi végrehajtásáról. A Bizottság értékelni fogja továbbá a támogatás célkitűzéseinek teljesülését, többek között egy utólagos értékelés keretében, amelyet a támogatás rendelkezésreállási időszakának lejártát követő két éven belül terjeszt az Európai Parlament és a Tanács elé.

2020/0065 (COD)

Javaslat

AZ EURÓPAI PARLAMENT ÉS A TANÁCS HATÁROZATA

a Covid19-világjárvány okozta válsággal összefüggésben a bővítési és a szomszédságpolitikai partnerek számára makroszintű pénzügyi támogatás nyújtásáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 212. cikke (2) bekezdésére,

tekintettel az Európai Bizottság javaslatára,

a jogalkotási aktus tervezete nemzeti parlamenteknek való megküldését követően,

rendes jogalkotási eljárás keretében,

mivel:

(1) A jelenlegi Covid19-válság rendkívül hátrányosan érinti a bővítési és szomszédságpolitikai régiók gazdasági és pénzügyi stabilitását. A partnereknek pillanatnyilag gyenge és gyorsan romló fizetési mérleggel és költségvetési helyzettel kell megküzdeniük, miközben a gazdaság a recesszió irányába tart. Erős érvek szólnak amellett, hogy az EU gyorsan és határozottan lépjen e gazdaságok támogatása érdekében. Az uniós makroszintű pénzügyi támogatásra irányuló javaslat ezért a következő tíz partnerre terjed ki: az Albán Köztársaság, Bosznia-Hercegovina, Koszovó[[4]](#footnote-5)\*, Montenegró, az Észak-macedón Köztársaság a bővítési régióban; Grúzia, a Moldovai Köztársaság és Ukrajna a keleti szomszédságban, valamint a Jordán Hásimita Királyság és a Tunéziai Köztársaság a déli szomszédságban (a továbbiakban: a partner(ek)).

(2) A támogatás sürgőssége a partnerek azon a forrásokon felüli azonnali forrásigényéhez kapcsolódik, amelyeket egyéb uniós eszközökön keresztül, valamint nemzetközi pénzügyi intézményektől, uniós tagállamoktól és más bilaterális támogatóktól kapnak, annak érdekében, hogy rövid távon szakpolitikai mozgásteret teremtsenek a hatóságok számára a Covid19-válság negatív gazdasági következményeinek ellensúlyozására irányuló intézkedések végrehajtásához.

(3) Az egyes partnerek hatóságai és a Nemzetközi Valutaalap (IMF) megállapodtak vagy várhatóan rövidesen megállapodnak egy olyan programról, amelyet az IMF-fel kötött finanszírozási megállapodás fog támogatni.

(4) Az uniós makroszintű pénzügyi támogatásnak feltétel nélküli és célhoz nem kötött fizetésimérleg-támogatás formájában nyújtott rendkívüli pénzügyi eszköznek kell lennie, amelynek célja a kedvezményezett azonnali külső finanszírozási igényének kielégítése a Nemzetközi Valutaalappal (IMF) kötött folyósítási megállapodással párhuzamosan, amely egy egyeztetett gazdasági reformprogram függvénye. A Covid19-válsággal összefüggésben az uniós makroszintű pénzügyi támogatást az IMF-től olyan – például a gyorsfinanszírozási eszközön keresztüli – sürgősségi finanszírozásban részesülő partnerek számára is elérhetővé kell tenni, amelyhez nem feltétlenül kapcsolódik előzetes intézkedés és/vagy feltételrendszer. E támogatásnak ezért időben rövidebbnek kell lennie, két folyósításra kell korlátozódnia, és meghatározott számú reformintézkedést tartalmazó szakpolitikai program végrehajtását kell támogatnia.

(5) Az Unió által a partnereknek nyújtott pénzügyi támogatás összhangban van a bővítési politikában és a szomszédságpolitikában meghatározott uniós szakpolitikával.

(6) Mivel a partnerek vagy csatlakozásra váró / előcsatlakozási támogatásban részesülő partnerek, vagy az európai szomszédságpolitika hatálya alá tartoznak, jogosultak uniós makroszintű pénzügyi támogatásra.

(7) Mivel a partnerek drámaian romló külső finanszírozási igénye várhatóan jóval meghaladja az IMF és egyéb multilaterális intézmények által biztosított forrásokat, a partnereknek nyújtandó uniós makroszintű pénzügyi támogatás a jelenlegi rendkívüli körülmények között a partnerek pénzügyi stabilizáció támogatása iránti kérésére adott megfelelő válasznak tekinthető. Az uniós makroszintű pénzügyi támogatás hozzájárulna a gazdasági stabilizációhoz, kiegészítve az IMF pénzügyi megállapodása keretében rendelkezésre bocsátott forrásokat.

(8) Indokolt, hogy az uniós makroszintű pénzügyi támogatás célja a partner fenntartható külső finanszírozási helyzetének visszaállítása, és ezáltal a megújult gazdasági és társadalmi fejlődés támogatása legyen.

(9) Az uniós makroszintű pénzügyi támogatás összegét az egyes partnerek fennmaradó külső finanszírozási igényének előzetes becslése alapján határozták meg, figyelembe véve a saját forrásokból történő finanszírozási képességüket, és különösen a rendelkezésükre álló nemzetközi tartalékokat. Az uniós makroszintű pénzügyi támogatásnak ki kell egészítenie az IMF és a Világbank programjait és forrásait. A támogatás összegének meghatározása figyelembe veszi továbbá az Unió és a más támogatók közötti méltányos tehermegosztás biztosításának szükségességét, az Unió egyéb külső finanszírozási eszközeinek a partnernél történt korábbi alkalmazását és a teljes uniós szerepvállalás hozzáadott értékét is.

(10) A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon a külső fellépés és az egyéb vonatkozó uniós szakpolitikák különböző területein rögzített alapelvekkel és célkitűzésekkel, illetve meghozott intézkedésekkel.

(11) Az uniós makroszintű pénzügyi támogatásnak elő kell mozdítania a partnerekkel kapcsolatos uniós külpolitikát. A makroszintű pénzügyi támogatási műveletek során a Bizottság szolgálatainak és az Európai Külügyi Szolgálatnak mindvégig szorosan együtt kell működniük annak érdekében, hogy koordinálják az Unió külpolitikáját, és biztosítsák annak következetességét.

(12) Az uniós makroszintű pénzügyi támogatásnak hozzá kell járulnia az Unióval közösen vallott értékekkel, többek között a demokráciával, a jogállamisággal, a jó kormányzással, az emberi jogok tiszteletben tartásával, a fenntartható fejlődéssel és a szegénység visszaszorításával, valamint a nyitott, szabályokon alapuló és méltányos kereskedelem elveivel összefüggésben a partnerek által tett kötelezettségvállalásokhoz.

(13) Az uniós makroszintű pénzügyi támogatás nyújtásának előfeltétele, hogy a partnerek tiszteletben tartsák a hatékony demokratikus mechanizmusokat, többek között a többpárti parlamentáris rendszert és a jogállamiságot, valamint garantálják az emberi jogok tiszteletben tartását. Emellett az uniós makroszintű pénzügyi támogatás konkrét célkitűzéseinek fokozniuk kell a partnereknél az államháztartás-gazdálkodási rendszerek hatékonyságát, átláthatóságát és elszámoltathatóságát, valamint elő kell segíteniük a fenntartható növekedés és a költségvetési konszolidáció előmozdítását célzó strukturális reformokat. A Bizottságnak és az Európai Külügyi Szolgálatnak rendszeresen nyomon kell követnie az előfeltételek teljesülését és az említett célkitűzések megvalósulását.

(14) Az Unió uniós makroszintű pénzügyi támogatáshoz kapcsolódó pénzügyi érdekeinek hatékony védelme céljából a partnereknek megfelelő intézkedéseket kell hozniuk a támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem vonatkozásában. Ezen túlmenően rendelkezni kell a Bizottság által végrehajtandó ellenőrzésekről, a Számvevőszék által végzendő pénzügyi ellenőrzésekről és az Európai Ügyészség hatásköreinek gyakorlásáról.

(15) Az uniós makroszintű pénzügyi támogatás rendelkezésre bocsátása az Európai Parlament és a Tanács (mint az Unió költségvetési hatósága) hatáskörének sérelme nélkül történik.

(16) A makroszintű pénzügyi támogatáshoz szükséges tartalék összegeinek összhangban kell lenniük a többéves pénzügyi keretben megállapított költségvetési előirányzatokkal.

(17) Az uniós makroszintű pénzügyi támogatást a Bizottságnak kell kezelnie. Annak érdekében, hogy az Európai Parlament és a Tanács nyomon követhesse e határozat végrehajtását, a Bizottságnak rendszeresen tájékoztatnia kell őket a támogatással kapcsolatos fejleményekről, és rendelkezésükre kell bocsátania a vonatkozó dokumentumokat.

(18) Ezen határozat egységes végrehajtási feltételeinek biztosítása érdekében a Bizottságra végrehajtási hatásköröket kell ruházni. Ezeket a hatásköröket a 182/2011/EU európai parlamenti és tanácsi rendeletnek[[5]](#footnote-6) megfelelően kell gyakorolni.

(19) Az uniós makroszintű pénzügyi támogatást egyetértési megállapodásban megállapítandó gazdaságpolitikai feltételekhez kell kötni. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg a partner hatóságaival. Az említett rendelet értelmében általános szabályként a tanácsadó-bizottsági eljárást kell alkalmazni az említett rendeletben meghatározottaktól eltérő esetekben. Tekintettel a 90 millió EUR összeghatárnál nagyobb mértékű támogatás potenciálisan jelentős hatásaira, az említett összeghatár feletti műveletekre helyénvaló a vizsgálóbizottsági eljárást alkalmazni. Figyelemmel az egyes partnereknek nyújtandó uniós makroszintű pénzügyi támogatás összegére, a tanácsadó-bizottsági eljárást kell alkalmazni a Montenegróval kötendő egyetértési megállapodás elfogadására, míg a vizsgálóbizottsági eljárást kell alkalmazni az e határozat hatálya alá tartozó többi partnerrel kötendő egyetértési megállapodás elfogadására, valamint ezekhez kapcsolódóan a támogatás csökkentésére, felfüggesztésére és megszüntetésére,

ELFOGADTA EZT A HATÁROZATOT:

1. cikk

(1) Az Unió legfeljebb 3 milliárd EUR összegű makroszintű pénzügyi támogatást (a továbbiakban: uniós makroszintű pénzügyi támogatás) nyújt az Albán Köztársaságnak, Bosznia-Hercegovinának, Grúziának, a Jordán Hásimita Királyságnak, Koszovónak, a Moldovai Köztársaságnak, Montenegrónak, az Észak-macedón Köztársaságnak, a Tunéziai Köztársaságnak és Ukrajnának (a továbbiakban: a partner(ek)) az említett partnerek gazdasági stabilizációjának és érdemi reformprogramjának támogatása céljából. A támogatás hozzájárul a partnerek sürgős – a Nemzetközi Valutaalap (IMF) által támogatott programban meghatározott – fizetésimérleg-szükségleteinek fedezéséhez, és a következőképpen kell rendelkezésre bocsátani:

a) 180 millió EUR-t az Albán Köztársaság számára,

b) 250 millió EUR-t Bosznia-Hercegovina számára,

c) 150 millió EUR-t Grúzia számára,

d) 200 millió EUR-t a Jordán Hásimita Királyság számára,

e) 100 millió EUR-t Koszovó számára,

f) 100 millió EUR-t a Moldovai Köztársaság számára,

g) 60 millió EUR-t Montenegró számára,

h) 160 millió EUR-t az Észak-macedón Köztársaság számára,

i) 600 millió EUR-t a Tunéziai Köztársaság számára,

j) 1,2 milliárd EUR-t Ukrajna számára.

(2) Az Unió az uniós makroszintű pénzügyi támogatás teljes összegét hitel formájában bocsátja az egyes partnerek rendelkezésére. A Bizottság felhatalmazást kap arra, hogy a szükséges források biztosítása céljából az Unió nevében a tőkepiacokon vagy pénzügyi intézményektől hitelt vegyen fel, és a pénzt a partnernek továbbhitelezze. A hitel maximális átlagos futamideje 15 év.

(3) Az uniós makroszintű pénzügyi támogatás rendelkezésre bocsátását a Bizottság az IMF és a partner között létrejött megállapodásokkal és egyetértési megállapodásokkal összeegyeztethető módon irányítja. A Bizottság rendszeresen tájékoztatja az Európai Parlamentet és a Tanácsot az uniós makroszintű pénzügyi támogatással kapcsolatos fejleményekről, ideértve annak folyósításait is, valamint kellő időben ezen intézmények rendelkezésére bocsátja a vonatkozó dokumentumokat.

(4) Az uniós makroszintű pénzügyi támogatás a 3. cikk (1) bekezdésében említett egyetértési megállapodás hatálybalépését követő első naptól számított 12 hónapig áll rendelkezésre.

(5) Abban az esetben, ha a partner finanszírozási szükséglete az uniós makroszintű pénzügyi támogatás folyósításának időszakában jelentősen csökken a kezdeti előrejelzésekhez képest, a Bizottság a 7. cikk (2) bekezdésében említett vizsgálóbizottsági eljárás keretében csökkenti, felfüggeszti vagy megszünteti a támogatást.

2. cikk

(1) Az uniós makroszintű pénzügyi támogatás nyújtásának előfeltétele, hogy a partner tiszteletben tartsa a hatékony demokratikus mechanizmusokat, többek között a többpárti parlamentáris rendszert és a jogállamiságot, valamint garantálja az emberi jogok tiszteletben tartását.

(2) A Bizottság és az Európai Külügyi Szolgálat az uniós makroszintű pénzügyi támogatás teljes életciklusa alatt nyomon követi ezen előfeltétel teljesülését.

(3) E cikk (1) és (2) bekezdését a 2010/427/EU tanácsi határozattal[[6]](#footnote-7) összhangban kell alkalmazni.

3. cikk

(1) A Bizottság a 7. cikk (2) bekezdésében említett vizsgálóbizottsági eljárás keretében megállapodik az egyes partnerek hatóságaival az uniós makroszintű pénzügyi támogatáshoz kapcsolódó, a strukturális reformokra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről, amelyeket az e feltételek teljesítésére vonatkozó időkeretet is tartalmazó egyetértési megállapodásba (a továbbiakban: egyetértési megállapodás) kell foglalni. Az egyetértési megállapodásban meghatározott gazdaságpolitikai és pénzügyi feltételeknek összhangban kell lenniük az 1. cikk (3) bekezdésében említett megállapodásokkal és egyetértési megállapodásokkal, köztük a partner által az IMF támogatásával végrehajtott makrogazdasági kiigazítási és strukturálisreform-programokkal.

(2) Az (1) bekezdésben említett feltételek különösen a partnerek államháztartás-gazdálkodási rendszerei hatékonyságának, átláthatóságának és elszámoltathatóságának javítását célozzák, többek között az uniós makroszintű pénzügyi támogatás felhasználása tekintetében. A szakpolitikai intézkedések kidolgozásakor megfelelő mértékben figyelembe kell venni a kölcsönös piacnyitás, a szabályokon alapuló és méltányos kereskedelem kialakítása, valamint az Unió külpolitikájával összefüggő más prioritások terén elért előrelépést is. Az említett célkitűzések megvalósítása terén elért eredményeket a Bizottság rendszeresen nyomon követi.

(3) Az uniós makroszintű pénzügyi támogatás részletes pénzügyi feltételeit a Bizottság és az egyes partnerek hatóságai között külön-külön megkötendő hitelmegállapodásban kell meghatározni.

(4) A Bizottság rendszeres időközönként ellenőrzi, hogy folyamatosan teljesülnek-e a 4. cikk (3) bekezdésében említett feltételek, ideértve azt is, hogy a partner gazdaságpolitikája összhangban áll-e az uniós makroszintű pénzügyi támogatás célkitűzéseivel. Ennek során a Bizottság szorosan együttműködik az IMF-fel és a Világbankkal, és szükség esetén az Európai Parlamenttel és a Tanáccsal.

4. cikk

(1) A (3) bekezdésben említett feltételektől függően a Bizottság az uniós makroszintű pénzügyi támogatást két hitelrészletben bocsátja rendelkezésre. Az egyes részletek nagyságát a 3. cikkben említett egyetértési megállapodásban határozzák meg.

(2) Az uniós makroszintű pénzügyi támogatás összegeire szükség esetén a 2009/480/EK, Euratom tanácsi rendelettel[[7]](#footnote-8) összhangban tartalékot kell képezni.

(3) A Bizottság az összes alábbi feltétel teljesítésétől függően dönt a részletek rendelkezésre bocsátásáról:

a) a 2. cikkben foglalt előfeltétel;

b) a nem elővigyázatossági jellegű IMF-hitelkeret végrehajtása terén elért tartósan kielégítő eredmény;

c) az egyetértési megállapodásban szereplő gazdaságpolitikai és pénzügyi feltételek kielégítő végrehajtása.

A második részlet folyósítására elvileg legkorábban három hónappal az első részlet rendelkezésre bocsátása után kerülhet sor.

(4) Amennyiben a (3) bekezdés első albekezdésében említett feltételek nem teljesülnek, a Bizottság átmenetileg felfüggeszti vagy megszünteti az uniós makroszintű pénzügyi támogatás folyósítását. Ilyen esetekben tájékoztatja az Európai Parlamentet és a Tanácsot a felfüggesztés vagy megszüntetés okairól.

(5) Az uniós makroszintű pénzügyi támogatást a partner központi bankjának kell folyósítani. Az egyetértési megállapodásban meghatározandó rendelkezésektől függően – ideértve a fennmaradó költségvetési finanszírozási igény megerősítését is – az uniós pénzeszközöket a pénzügyminisztérium, mint végső kedvezményezett számára is át lehet utalni.

5. cikk

(1) Az uniós makroszintű pénzügyi támogatáshoz kapcsolódó hitelfelvételi és hitelnyújtási műveleteket EUR-ban, egyazon értéknap alkalmazásával kell végrehajtani, és az Unió ezek során nem lehet érintett a futamidők átalakításában, és az Uniót nem lehet árfolyam- vagy kamatkockázatnak vagy más kereskedelmi kockázatnak kitenni.

(2) Ha a körülmények megengedik és amennyiben a partner kéri, a Bizottság megteheti a szükséges lépéseket annak biztosítására, hogy a hitelfeltételek tartalmazzanak előtörlesztési rendelkezést, és hogy ehhez a hitelfelvételi műveletek feltételei közé felvett megfelelő rendelkezés kapcsolódjon.

(3) Amennyiben a körülmények lehetővé teszik a hitel kamatlábának csökkentését, és a partner kérelmezi, a Bizottság dönthet úgy, hogy részben vagy egészben refinanszírozza eredeti kölcsöneit, vagy átalakíthatja a vonatkozó pénzügyi feltételeket. A refinanszírozási vagy átalakítási műveleteket az (1) és a (4) bekezdéssel összhangban kell végrehajtani, és azok nem eredményezhetik az érintett felvett hitelek futamidejének meghosszabbítását, illetve a refinanszírozás vagy az átalakítás napján fennálló tőketartozás összegének növekedését.

(4) Az e határozat szerinti hitelfelvételi és -nyújtási műveletekhez kapcsolódó, az Unió részéről felmerülő költségeket a partner viseli.

(5) A Bizottság tájékoztatja az Európai Parlamentet és a Tanácsot a (2) és (3) bekezdésben említett műveletek alakulásáról.

6. cikk

(1) Az uniós makroszintű pénzügyi támogatást az (EU, Euratom) 2018/1046 európai parlamenti és tanácsi rendeletnek megfelelően kell végrehajtani[[8]](#footnote-9).

(2) Az uniós makroszintű pénzügyi támogatás végrehajtása közvetlen irányítással történik.

(3) A 3. cikk (3) bekezdésében említett hitelmegállapodásnak rendelkeznie kell az alábbiakról:

a) annak biztosítása, hogy a partner rendszeresen ellenőrizze az uniós költségvetésből nyújtott finanszírozás megfelelő felhasználását, megtegye a megfelelő intézkedéseket a szabálytalanságok és a csalások elkerüléséhez, és szükség esetén jogi lépéseket tegyen az e határozat alapján nyújtott, jogellenesen felhasznált pénzeszközök visszafizettetése érdekében;

b) az Unió pénzügyi érdekei védelmének biztosítása, különösen az uniós makroszintű pénzügyi támogatást érintő csalás, korrupció és egyéb szabálytalanságok megelőzését és az ellenük való küzdelmet illetően meghozandó egyedi intézkedések előírása, összhangban a 2988/95/EK, Euratom tanácsi rendelettel[[9]](#footnote-10), a 2185/96/Euratom, EK tanácsi rendelettel[[10]](#footnote-11), valamint a 883/2013/EU, Euratom európai parlamenti és tanácsi rendelettel[[11]](#footnote-12), továbbá az Európai Ügyészség tekintetében megerősített együttműködésben részt vevő tagállamok esetében az (EU) 2017/1939 tanácsi rendelettel[[12]](#footnote-13). Az Európai Csalás Elleni Hivatal (OLAF) e célból kifejezetten jogosult vizsgálatok végzésére, beleértve különösen a helyszíni ellenőrzéseket és vizsgálatokat, többek között a digitális igazságügyi műveleteket és az interjúkat;

c) a Bizottságnak vagy képviselőinek kifejezett felhatalmazása ellenőrzések, ezen belül helyszíni ellenőrzések és vizsgálatok lefolytatására;

d) a Bizottság és a Számvevőszék kifejezett felhatalmazása arra, hogy az uniós makroszintű pénzügyi támogatás rendelkezésre állásának időtartama alatt és azt követően is ellenőrzéseket – többek között dokumentum-ellenőrzéseket és helyszíni ellenőrzéseket, például működési értékeléseket – hajtsanak végre;

e) annak biztosítása, hogy amennyiben megállapítást nyer, hogy a partner az uniós makroszintű pénzügyi támogatás kezelésével kapcsolatban csalást vagy korrupciós cselekményt követ el, illetve más olyan jogellenes tevékenységet folytat, amely sérti az Unió pénzügyi érdekeit, az Uniónak jogában álljon a hitel lejárat előtti visszafizettetése;

f) annak biztosítása, hogy az Uniónak a pénzügyi támogatással kapcsolatban felmerült költségeit a partner viselje.

(4) Az uniós makroszintű pénzügyi támogatás végrehajtása előtt a Bizottság – működési értékelés révén – értékeli a partner támogatás szempontjából releváns pénzügyi szabályainak, adminisztratív eljárásainak, valamint külső és belső ellenőrzési mechanizmusainak megbízhatóságát.

7. cikk

(1) A Bizottság munkáját egy bizottság segíti. Ez a bizottság a 182/2011/EU rendelet értelmében vett bizottság.

(2) Az e bekezdésre történő hivatkozáskor a Montenegrónak nyújtott uniós makroszintű pénzügyi támogatásra vonatkozóan a 182/2011/EU rendelet 4. cikkét, míg az e határozat hatálya alá tartozó többi partnernek nyújtott uniós makroszintű pénzügyi támogatásra vonatkozóan a 182/2011/EU rendelet 5 cikkét kell alkalmazni.

8. cikk

(1) A Bizottság minden év június 30-ig jelentést nyújt be az Európai Parlamentnek és a Tanácsnak e határozat előző évi végrehajtásáról, beleértve a végrehajtás értékelését. A jelentés:

a) megvizsgálja az uniós makroszintű pénzügyi támogatás végrehajtása terén elért előrelépést;

b) értékeli a partner gazdasági helyzetét és kilátásait, valamint a 3. cikk (1) bekezdésében említett szakpolitikai intézkedések végrehajtása terén elért előrelépést;

c) bemutatja az egyetértési megállapodásban meghatározott gazdaságpolitikai feltételek, a partner aktuális gazdasági és költségvetési eredményei, valamint a Bizottságnak az uniós makroszintű pénzügyi támogatás részleteinek folyósítására vonatkozó határozatai közötti összefüggést.

(2) Az 1. cikk (4) bekezdésében említett rendelkezésreállási időszak lejárta után legkésőbb két évvel a Bizottság utólagos értékelő jelentést nyújt be az Európai Parlamentnek és a Tanácsnak, amely értékeli a lezárt uniós makroszintű pénzügyi támogatási műveletek eredményeit és hatékonyságát, valamint azt, hogy ezek milyen mértékben járultak hozzá a támogatás céljainak megvalósításához.

9. cikk

Ez a határozat az *Európai Unió Hivatalos Lapjában* való kihirdetését követő napon lép hatályba.

Kelt Brüsszelben, -án/-én.

az Európai Parlament részéről a Tanács részéről

az elnök az elnök

PÉNZÜGYI KIMUTATÁS

1. A JAVASLAT/KEZDEMÉNYEZÉS FŐBB ADATAI

1.1. A javaslat/kezdeményezés címe

1.2. A tevékenységalapú irányítás/tevékenységalapú költségvetés-tervezés keretébe tartozó érintett szakpolitikai terület(ek)

1.3. A javaslat/kezdeményezés típusa

1.4. Célkitűzés(ek)

1.5. A javaslat/kezdeményezés indoklása

1.6. Időtartam és pénzügyi hatás

1.7. Tervezett irányítási módszer(ek)

2. IRÁNYÍTÁSI INTÉZKEDÉSEK

2.1. A nyomon követésre és a jelentéstételre vonatkozó rendelkezések

2.2. Irányítási és kontrollrendszer

2.3. A csalások és a szabálytalanságok megelőzésére vonatkozó intézkedések

3. A JAVASLAT/KEZDEMÉNYEZÉS BECSÜLT PÉNZÜGYI HATÁSA

3.1. A többéves pénzügyi keret érintett fejezete/fejezetei és a költségvetés érintett kiadási sora/sorai

3.2. A kiadásokra gyakorolt becsült hatás

3.2.1. A kiadásokra gyakorolt becsült hatás összefoglalása

3.2.2. Az operatív előirányzatokra gyakorolt becsült hatás

3.2.3. Az igazgatási előirányzatokra gyakorolt becsült hatás

3.2.4. A jelenlegi többéves pénzügyi kerettel való összeegyeztethetőség

3.2.5. Harmadik felek részvétele a finanszírozásban

3.3. A bevételre gyakorolt becsült hatás

**PÉNZÜGYI KIMUTATÁS**

1. A JAVASLAT/KEZDEMÉNYEZÉS FŐBB ADATAI

1.1. A javaslat/kezdeményezés címe

Makroszintű pénzügyi támogatás nyújtása a COVID19-világjárvány okozta válsággal összefüggésben a bővítési és a szomszédságpolitikában részt vevő partnerek számára

1.2. A tevékenységalapú irányítás/tevékenységalapú költségvetés-tervezés keretébe tartozó érintett szakpolitikai terület(ek)[[13]](#footnote-14)

Szakpolitikai terület: Gazdasági és pénzügyek

Tevékenység: Nemzetközi gazdasági és pénzügyek

1.3. A javaslat/kezdeményezés típusa

**X** A javaslat/kezdeményezés **új intézkedésre** irányul

🞎A javaslat/kezdeményezés **kísérleti projektet/előkészítő intézkedést követő új intézkedésre** irányul[[14]](#footnote-15)

**X** A javaslat/kezdeményezés **jelenlegi intézkedés meghosszabbítására** irányul

🞎A javaslat/kezdeményezés **új intézkedésnek megfelelően módosított intézkedésre** irányul

1.4. Célkitűzés(ek)

1.4.1. A javaslat/kezdeményezés által érintett többéves bizottsági stratégiai célkitűzés(ek)

„Új lendület a foglalkoztatásnak, a növekedésnek és a beruházásoknak: a jólét elősegítése az Európai Unión kívül”

1.4.2. Konkrét célkitűzés(ek) és a tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek)

Konkrét célkitűzés

„A jólét elősegítése az Európai Unión kívül”

A tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek)

A Gazdasági és Pénzügyi Főigazgatóság (DG ECFIN) kapcsolódó tevékenységei:

a) a makroszintű pénzügyi stabilitás támogatása és a növekedésösztönző reformok előmozdítása az EU-n kívül, többek között a kulcsfontosságú partnerekkel folytatott rendszeres gazdasági párbeszéd révén és makroszintű pénzügyi támogatás nyújtásával, valamint

b) a bővítési folyamat támogatása, az uniós bővítés- és szomszédságpolitika, valamint egyéb uniós prioritások partnerországokban való végrehajtásának támogatása gazdasági elemzés, szakpolitikai értékelések elvégzése és tanácsadás révén.

1.4.3. Várható eredmény(ek) és hatás(ok)

*Tüntesse fel, milyen hatásokat gyakorolhat a javaslat/kezdeményezés a kedvezményezettekre/célcsoportokra.*

* A jelenlegi COVID19-válság okozta jelentős fizetésimérleg-romlás közepette hozzájárul a partner külső finanszírozási igényeinek teljesítéséhez.
* Enyhíti a partner költségvetési finanszírozási igényeit.
* A tervezett IMF-programmal összefüggésben támogatja a költségvetési konszolidációs intézkedéseket és a külső stabilizációt.
* Támogatja az általános makrogazdasági irányítás javítását, a gazdasági kormányzás és az átláthatóság megerősítését és a fenntartható növekedés feltételeinek javítását célzó strukturális reformokat.

1.4.4. Eredmény- és hatásmutatók

*Tüntesse fel a javaslat/kezdeményezés megvalósításának nyomon követését lehetővé tevő mutatókat.*

A partnerek hatóságainak rendszeresen jelentést kell készíteniük meghatározott gazdasági teljesítménymutatókról a Bizottság szolgálatai részére, és a támogatás összes részletének folyósítása előtt átfogó jelentést kell benyújtaniuk az egyeztetett szakpolitikai feltételek teljesítéséről.

A pénzügyi folyamatok és a partnereknél végrehajtott igazgatási eljárások szükség esetén elvégzett működési értékelését követően a Bizottság szolgálatai folytatják az államháztartási gazdálkodás nyomon követését. Az Európai Unió partnereknél működő küldöttségei emellett rendszeresen beszámolnak a támogatás nyomon követése szempontjából lényeges kérdésekről. A Bizottság szolgálatai szoros kapcsolatban maradnak az IMF-fel és a Világbankkal annak érdekében, hogy építhessenek a két szervezetnek az egyes partnereknél folytatott tevékenységeiből eredő információkra.

A javasolt jogalkotási határozat rendelkezik a makroszintű pénzügyi támogatási művelet végrehajtásának értékelését tartalmazó, a Tanácsnak és az Európai Parlamentnek címzett éves jelentésről. A végrehajtási időszak leteltét követő két éven belül független utólagos értékelésre is sor kerül majd.

1.5. A javaslat/kezdeményezés indoklása

1.5.1. Rövid vagy hosszú távon kielégítendő szükséglet(ek)

A támogatás folyósításának feltétele lesz a partner és az IMF közötti finanszírozási megállapodás politikai előfeltételeinek teljesítése és a megállapodás kielégítő végrehajtása. Emellett a Bizottságnak – egyetértési megállapodásban rögzített formában – konkrét szakpolitikai intézkedésekről megállapodásra kell jutnia a partner hatóságaival.

A tervek szerint a támogatást két részletben bocsátják rendelkezésre. Az első részlet folyósítására várhatóan 2020 közepén kerül sor. A második részlet folyósítására várhatóan 2020 negyedik negyedévében vagy 2021 első felében kerül sor, feltéve, hogy az egyes részletekhez kapcsolódó szakpolitikai intézkedéseket időben végrehajtották.

1.5.2. Az uniós részvételből adódó többletérték

A makroszintű pénzügyi támogatás szakpolitikai alapú eszköz, amelynek célja a rövid és középtávú külső pénzügyi igények enyhítése. A jelenlegi COVID19-válsággal összefüggésben a makroszintű pénzügyi támogatás hozzá fog járulni ahhoz, hogy a hatóságok hatékony gazdasági választ tudjanak adni a válságra. A javasolt makroszintű pénzügyi támogatás segít a partnereknek abban, hogy megbirkózzanak a COVID19-válság által felfokozott gazdasági nehézségekkel, és ezáltal hozzájárul majd a makrogazdasági stabilitás és a gazdasági reformok ösztönzéséhez. A makroszintű pénzügyi támogatás kiegészíti a nemzetközi pénzügyi intézmények, a kétoldalú támogatók és más uniós pénzügyi intézmények által rendelkezésre bocsátott forrásokat. Ezáltal hozzájárul a nemzetközi közösség által nyújtott pénzügyi támogatás, valamint az egyéb uniós pénzügyi támogatás – többek között a költségvetési támogatási műveletek – általános hatékonyságához.

A makroszintű pénzügyi támogatás pénzügyi hatása mellett a javasolt program megerősíti a kormányok reform melletti elkötelezettségét és az EU-val fenntartott kapcsolatok szorosabbra fűzésére irányuló törekvését. Ez az eredmény többek között a támogatás folyósításához kapcsolódó megfelelő feltételrendszer révén érhető el. Tágabb összefüggésben a program azt jelzi, hogy az EU készen áll arra, hogy támogassa a partnereket a gazdasági nehézségek idején.

1.5.3. Hasonló korábbi tapasztalatok tanulsága

A partnereknél végrehajtott makroszintű pénzügyi támogatási műveletek utólagos értékelés tárgyát képezik. Az eddig végzett (már befejeződött makroszintű pénzügyi támogatási programokra vonatkozó) értékelésekből kiderült, hogy a makroszintű pénzügyi támogatások, ha olykor mérsékelten és közvetve is, de hozzájárulnak a partnernél a külső fenntarthatóság javításához, a makrogazdasági stabilitáshoz és a strukturális reformok megvalósításához. E támogatások a legtöbb esetben pozitív hatással voltak a partner fizetési mérlegére, és hozzájárultak a költségvetés terheinek enyhítéséhez. Emellett valamelyest hozzájárultak a gazdasági növekedéshez is.

1.5.4. Egyéb releváns eszközökkel való összeegyeztethetőség és lehetséges szinergia

Az EU a Nyugat-Balkán, valamint a déli és keleti szomszédság egyik fő támogatója, amely e térségek gazdasági, strukturális és intézményi reformjait, valamint a civil társadalmat támogatja. Ebben az összefüggésben a makroszintű pénzügyi támogatás kiegészíti a partnerek támogatását célzó egyéb uniós külső tevékenységeket vagy eszközöket. A támogatás összhangban áll továbbá az Európai Szomszédsági Támogatási Eszköz és az Előcsatlakozási Támogatási Eszköz keretében a 2014–2020 közötti időszakra szóló kétoldalú támogatások kiemelt területeit meghatározó egységes támogatási kerettel.

A makroszintű pénzügyi támogatás egyéb uniós eszközökhöz viszonyított legfontosabb hozzáadott értéke a stabil makrogazdasági keret megteremtéséhez való hozzájárulás; ez többek között a fizetési mérleg és a költségvetési helyzet fenntarthatóságának biztosítása és a strukturális reformok továbbvitelét szolgáló megfelelő keret létrehozásának előmozdítása révén valósul meg. A makroszintű pénzügyi támogatás nem jelent rendszeres pénzügyi támogatást, és azt meg kell szüntetni, amint a partner külső pénzügyi helyzete újra fenntartható pályára került.

A makroszintű pénzügyi támogatás emellett kiegészíti a nemzetközi közösség kilátásba helyezett beavatkozásait, mindenekelőtt az IMF és a Világbank által támogatott kiigazítási és reformprogramokat.

1.6. Időtartam és pénzügyi hatás

**X** A javaslat/kezdeményezés **határozott időtartamra** vonatkozik

* 🞎 A javaslat/kezdeményezés időtartama: 2020. június – 2021. május
* 🞎 Pénzügyi hatás: 2022-től 2023-ig

🞎A javaslat/kezdeményezés **határozatlan időtartamra** vonatkozik

* Beindítási időszak: ÉÉÉÉ-tól/-től ÉÉÉÉ-ig
* azt követően: rendes ütem

1.7. Tervezett irányítási módszer(ek)[[15]](#footnote-16)

**X** Bizottság általi **közvetlen irányítás**

* 🞎 a Bizottság szervezeti egységein keresztül, ideértve az uniós küldöttségek személyzetét
* 🞎 végrehajtó ügynökségen keresztül

🞎**Megosztott irányítás** a tagállamokkal

🞎**Közvetett irányítás** a költségvetés végrehajtásával kapcsolatos feladatoknak a következőkre történő átruházásával:

* 🞎 harmadik országok vagy az általuk kijelölt szervek
* 🞎 nemzetközi szervezetek és ügynökségeik (nevezze meg)
* 🞎 az EBB és az Európai Beruházási Alap
* 🞎 a költségvetési rendelet 208. és 209. cikkében említett szervek
* 🞎 közjogi szervek
* 🞎 magánjog alapján működő, közfeladatot ellátó szervek, amennyiben megfelelő pénzügyi garanciákat nyújtanak
* 🞎 valamely tagállam magánjoga alapján működő, köz- és magánszféra közötti partnerség végrehajtásával megbízott és megfelelő pénzügyi garanciákat nyújtó szervek
* 🞎 az EUSZ V. címének értelmében a KKBP terén konkrét fellépések végrehajtásával megbízott, és a vonatkozó alap-jogiaktusban meghatározott személyek.
* *Egynél több irányítási módszer feltüntetése esetén kérjük, adjon részletes felvilágosítást a „Megjegyzések” rovatban.*

Megjegyzések

2. IRÁNYÍTÁSI INTÉZKEDÉSEK

2.1. A nyomon követésre és a jelentéstételre vonatkozó rendelkezések

*Gyakoriság és feltételek*

Az e határozat alapján finanszírozandó fellépéseket a Bizottság a központ közvetlen irányítása mellett, az uniós küldöttségek támogatásával hajtja végre.

E támogatás makrogazdasági jellegű és összeegyeztethető az IMF által támogatott programmal. A fellépésnek a Bizottság szolgálatai által a részletek számával összhangban álló gyakorisággal végzett nyomon követése az IMF-megállapodás végrehajtásában elért haladás, valamint a partnerek hatóságaival megkötendő egyetértési megállapodásban egyeztetett konkrét reformintézkedések végrehajtása alapján történik (lásd még az 1.4.4. pontot).

2.2. Irányítási és kontrollrendszer

2.2.1. Felismert kockázat(ok)

A javasolt makroszintű pénzügyi támogatási műveletekhez támogatáskezelési, szakpolitikai és politikai kockázatok kapcsolódnak.

Fennáll annak a kockázata, hogy a makroszintű pénzügyi támogatást csalárd módon használják fel. Mivel a makroszintű pénzügyi támogatás nem konkrét kiadásokra irányul (ellentétben például a projektfinanszírozással), ez a kockázat olyan tényezőkhöz kapcsolódik, mint a partner központi bankja és pénzügyminisztériuma irányítási rendszereinek általános minősége, az igazgatási eljárások, az ellenőrzési és felügyeleti funkciók, az informatikai rendszerek biztonsága, valamint a belső és külső pénzügyi ellenőrzési képességek megfelelősége.

A második kockázat annak lehetőségéből fakad, hogy a partner nem tud eleget tenni a javasolt makroszintű pénzügyi támogatás keretében folyósított hitelek alapján az EU felé fennálló pénzügyi kötelezettségeinek (nemteljesítési kockázat vagy hitelkockázat), amit például a partner fizetésimérleg-helyzetének és költségvetési helyzetének további jelentős romlása okozhat.

2.2.2. A működő belső kontrollrendszerrel kapcsolatos információk

A makroszintű pénzügyi támogatás a Bizottság – beleértve az Európai Csalás Elleni Hivatalt (OLAF) – és az Európai Számvevőszék felelősségi körébe tartozó vizsgálati, ellenőrzési és pénzügyi ellenőrzési eljárások hatálya alá tartozik, mint arról a költségvetési rendelet 129. cikke is rendelkezik.

Előzetes: A partnerek irányítási és kontrollrendszereinek Bizottság általi értékelése. Az egyes partnerek esetében a Bizottság szükség esetén elvégzi a pénzügyi folyamatok és az ellenőrzési környezet előzetes működési értékelését, melyhez a tanácsadók technikai támogatást is nyújtanak. A hatékony és eredményes pénzgazdálkodásra vonatkozó észszerű megbízhatósági szint biztosítása érdekében sor kerül a számviteli eljárások, a feladatok szétválasztása és a központi bank és a pénzügyminisztérium belső/külső ellenőrzésének elemzésére. Amennyiben hiányosságokat tárnak fel, azokat olyan feltételekké alakítják át, amelyeket a támogatás folyósítása előtt végre kell hajtani. Emellett szükség esetén a kifizetésekre külön (például elkülönített számlákra vonatkozó) intézkedések bevezetésére kerül sor.

A végrehajtás során: A Bizottság ellenőrzi a partnerek időszakos nyilatkozatait. A kifizetés (1) a Gazdasági és Pénzügyi Főigazgatóság személyzetének ellenőrzése alá tartozik, amely ellenőrzés – az uniós küldöttségekkel és a külső érdekelt felekkel, például az IMF-fel szoros együttműködésben – az egyeztetett feltételek végrehajtására vonatkozik, valamint (2) a Gazdasági és Pénzügyi Főigazgatóságon alkalmazott pénzügyi folyamatok (2. modell) által előírt szokásos ellenőrzési eljárás alá tartozik, beleértve a támogatás folyósításához kapcsolódó feltételek teljesítésének pénzügyi egység általi ellenőrzését. Az MFA-műveletekhez kapcsolódó kifizetések esetében a főigazgatóság utólagos ellenőrzést végző csoportjának tisztviselői további független utólagos (dokumentum- és/vagy helyszíni) ellenőrzéseket végezhetnek. Az ilyen ellenőrzéseket a közvetve megbízott, engedélyezésre jogosult, felelős tisztviselő kérésére is el lehet végezni. Szükség esetén megszakításokra és a kifizetések felfüggesztésére, a (Bizottság által végrehajtott) pénzügyi korrekciókra és beszedésekre kerülhet sor (eddig nem volt ezekre példa). Ezek az intézkedések a partnerekkel kötött finanszírozási megállapodásokban ezek kifejezetten szerepelnek.

2.2.3. Az ellenőrzések költsége és haszna, a várt hibaarány értékelése

Az érvényes ellenőrzési rendszerek – mint például az előzetes működési értékelések vagy az utólagos értékelések – 0 %-os tényleges hibaarányt biztosítottak a makroszintű pénzügyi támogatás kifizetéseihez. Nincsenek a csalásnak, korrupciónak vagy illegális tevékenységeknek ismert esetei. Az MFA-műveletek beavatkozási logikája egyértelmű, amely lehetővé teszi a Bizottság számára hatásuk értékelését. Az ellenőrzések lehetővé teszik a megbízhatóság megerősítését és a szakpolitikai célkitűzések és prioritások megvalósítását.

2.3. A csalások és a szabálytalanságok megelőzésére vonatkozó intézkedések

*Tüntesse fel a meglévő vagy tervezett megelőző és védintézkedéseket.*

A csalárd felhasználás kockázatának csökkentését számos intézkedés szolgálta és szolgálja a jövőben:

A hitelmegállapodás először is tartalmazni fog az ellenőrzésre, a csalás megelőzésére, a pénzügyi ellenőrzésre és csalás vagy korrupció esetén a források visszafizettetésére vonatkozó rendelkezéseket. A tervek szerint a támogatás hatékonyságának, átláthatóságának és elszámoltathatóságának növelése érdekében számos konkrét szakpolitikai feltétel kapcsolódik majd a támogatáshoz, ideértve az államháztartási gazdálkodás területét is. A támogatást az Unió a partnerek központi bankjainál erre a célra létrehozott számlára folyósítja.

Ezen túlmenően a költségvetési rendelet előírásai szerint a Bizottság szolgálatai szükség esetén el fogják végezni a partnerekre vonatkozóan a pénzügyi folyamatok és igazgatási eljárások működési értékelését, hogy megbizonyosodjanak arról, hogy a programhoz kapcsolódó segítségnyújtás – ezen belül a makroszintű pénzügyi támogatás – igazgatására szolgáló eljárások megfelelő garanciákat biztosítanak. Az értékelés olyan területekre terjed ki, mint a költségvetés előkészítése és végrehajtása, az államháztartás belső ellenőrzése, a belső és külső ellenőrzés, a közbeszerzés, a készpénz és az államadósság kezelése, valamint a központi bank függetlensége. Az EU megfelelő küldöttsége szorosan figyelemmel fogja kísérni az e területen bekövetkező fejleményeket. A Bizottság emellett költségvetési támogatást is igénybe vesz annak érdekében, hogy segítse az egyes partnereket államháztartási gazdálkodási rendszereik javításában, és ezen erőfeszítéseket más támogatók is határozottan támogatják.

Végezetül a támogatás a Bizottság – beleértve az Európai Csalás Elleni Hivatalt (OLAF) – és az Európai Számvevőszék felelősségi körébe tartozó vizsgálati, ellenőrzési és pénzügyi ellenőrzési eljárások hatálya alá tartozik, a költségvetési rendelet 129. cikkében előírtaknak megfelelően.

3. A JAVASLAT/KEZDEMÉNYEZÉS BECSÜLT PÉNZÜGYI HATÁSA

3.1. A többéves pénzügyi keret érintett fejezete/fejezetei és a költségvetés érintett kiadási sora/sorai

* Jelenlegi költségvetési sorok

A többéves pénzügyi keret fejezetei, azon belül pedig a költségvetési sorok sorrendjében.

|  |  |  |  |  |  |  |
| --- | --- | --- | --- | --- | --- | --- |
| A többéves pénzügyi keret fejezete  **2014–2020** | Költségvetési sor | Kiadás típusa | Hozzájárulás | | | |
|  | diff./nem diff.[[16]](#footnote-17) | EFTA-országoktól[[17]](#footnote-18) | tagjelölt országoktól[[18]](#footnote-19) | harmadik országoktól | a költségvetési rendelet 21. cikke (2) bekezdésének a) pontja értelmében |
| 4 | 01 03 02  Makroszintű pénzügyi támogatás | Diff. | NEM | NEM | NEM | NEM |
| 4 | 01 03 06  A garanciaalap feltöltése | Nem diff. | NEM | NEM | NEM | NEM |

* 01 03 06 – A Bizottság javaslata szerint a külső fellépésekre vonatkozó garanciaalap feltöltésére a garancialapról szóló 480/2009/EK, Euratom rendelet szerint, a 01 03 06. költségvetési soron (A garanciaalap feltöltése) rendelkezésre álló előirányzatokból kerül majd sor az összes fennálló tőkekötelezettség 9 %-ának megfelelő mértékben. Az n. év kezdetén a feltöltés összegét a célösszeg és az alap n-1. év végén meglévő nettó eszközállományának különbségeként számítják. A feltöltés összege az n. évben kerül be az n+1. év előzetes költségvetésébe, és azt ténylegesen az n+1. év elején fizetik ki egy ügylettel „A garanciaalap feltöltése” költségvetési sorból (01 03 06. költségvetési sor). Ennek eredményeként az n-1. év végén az alap feltöltésének számításakor a ténylegesen folyósított összeg 9 %-át veszik figyelembe a célösszegben.
* N.B. A 2021–2027. évi többéves pénzügyi keretben új költségvetési nómenklatúra kerül majd elfogadásra. A költségvetési hatás így az ennek megfelelő költségvetési sorra fog irányulni.

3.2. A kiadásokra gyakorolt becsült hatás

3.2.1. A kiadásokra gyakorolt becsült hatás összefoglalása

millió EUR (három tizedesjegyig)

|  |  |  |
| --- | --- | --- |
| **A többéves pénzügyi keret fejezete** | 4 | Az EU mint globális partner |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Főigazgatóság: Gazdasági és Pénzügyi Főigazgatóság (ECFIN) |  | |  | 2020 | 2021 | 2022 | 2023 | **ÖSSZESEN** |
| **• Operatív előirányzatok** | | | |  |  |  |  |  |
| 01 03 06. költségvetési sor – A garanciaalap feltöltése | Kötelezettségvállalási előirányzatok | (1) | |  |  | 270,0 |  | **270,0** |
| Kifizetési előirányzatok | (2) | |  |  | 270,0 |  | **270,0** |
| 01 03 02 költségvetési sor – Makroszintű pénzügyi támogatás (működési értékelés és utólagos értékelés) | Kötelezettségvállalási előirányzatok | (3a) | | 0,350 |  |  | 0,450 | **0,800** |
| Kifizetési előirányzatok | (4a) | | 0,350 |  |  | 0,450 | **0,800** |
| **Bizonyos egyedi programok keretéből finanszírozott igazgatási jellegű előirányzatok[[19]](#footnote-20)** | | | | **-** | **-** | **-** | **-** |  |
| **ÖSSZES előirányzat** a többéves pénzügyi keret **4. FEJEZETÉBEN** | Kötelezettségvállalási előirányzatok | =1+3 | | 0,350 |  | 270,0 | 0,450 | **270,8** |
| Kifizetési előirányzatok | =2+4 | | 0,350 |  | 270,0 | 0,450 | **270,8** |

|  |  |  |
| --- | --- | --- |
| **A többéves pénzügyi keret fejezete** | **5** | „Igazgatási kiadások” |

millió EUR (három tizedesjegyig)

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | 2020 | 2021 | 2022 | 2023 | **ÖSSZESEN** |
| Főigazgatóság: Gazdasági és Pénzügyi Főigazgatóság (ECFIN) |
| • Humánerőforrás | | | 1,614 | - | 0,007 | 0,009 | **1,630** |
| • Egyéb igazgatási kiadások | | | 0,240 | - | - | - | **0,240** |
| **ECFIN Főigazgatóság ÖSSZESEN** | Előirányzatok | | 1,854 | - | 0,007 | 0,009 | **1,870** |

|  |  |  |  |  |  |  |
| --- | --- | --- | --- | --- | --- | --- |
| **ÖSSZES előirányzat** a többéves pénzügyi keret **5. FEJEZETÉBEN** | (Összes kötelezettségvállalási előirányzat = Összes kifizetési előirányzat) |  |  |  |  |  |

millió EUR (három tizedesjegyig)

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | 2020 | 2021 | 2022 | 2023 | **ÖSSZESEN** |
| **ÖSSZES előirányzat** a többéves pénzügyi keret **1–5. FEJEZETÉBEN** | Kötelezettségvállalási előirányzatok | | 2,204 |  | 270,007 | 0,459 | 272,670 |
| Kifizetési előirányzatok | | 2,204 |  | 270,007 | 0,459 | 272,670 |

3.2.2. Az operatív előirányzatokra gyakorolt becsült hatás

* 🞎 A javaslat/kezdeményezés nem vonja maga után operatív előirányzatok felhasználását
* **X** A javaslat/kezdeményezés az alábbi operatív előirányzatok felhasználását vonja maga után:

Kötelezettségvállalási előirányzatok, millió EUR (három tizedesjegyig)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tüntesse fel a célkitűzéseket és a kimeneteket**  ⇩ |  |  | **2020** | | **2021** | | **2022** | | **2023** | | **ÖSSZESEN** | | | |
| **KIMENETEK** | | | | | | | | | | | | | | | | | | | |
| Típus[[20]](#footnote-21) | Átlagos költség | Szám | Költség | Szám | Költség | Szám | Költség | Szám | Költség | Összesített szám | | Összköltség | |
| 1. KONKRÉT CÉLKITŰZÉS[[21]](#footnote-22)… | | |  |  |  |  |  |  |  |  |  |  | |  |  |  |  |  |  |
| - Kimenet | **Működési értékelés** |  | 5 | 0,350 |  |  |  |  |  |  |  | |  | |
| - Kimenet | **A garanciaalap feltöltése** |  |  |  |  |  | 1 | 270,0 |  |  |  | |  | |
| - Kimenet | **Utólagos értékelés** |  |  |  |  |  |  |  | 3 | 0,450 |  | |  | |
| 1. konkrét célkitűzés részösszege | | |  |  |  |  |  |  |  |  |  | |  | |
| **ÖSSZES KÖLTSÉG** | | |  | 0,350 |  |  |  | 270,0 |  | 0,450 |  | | **270,8** | |

3.2.3. Az igazgatási előirányzatokra gyakorolt becsült hatás

3.2.3.1. Összefoglaló

* 🞎 A javaslat/kezdeményezés nem vonja maga után igazgatási jellegű előirányzatok felhasználását.
* **X** A javaslat/kezdeményezés az alábbi igazgatási előirányzatok felhasználását vonja maga után:

millió EUR (három tizedesjegyig)

|  |  |  |  |  |  |
| --- | --- | --- | --- | --- | --- |
|  | 2020 | 2021 | 2022 | 2023 | **ÖSSZESEN** |

|  |  |  |  |  |  |
| --- | --- | --- | --- | --- | --- |
| **A többéves pénzügyi keret** **5. FEJEZETE** |  |  |  |  |  |
| Humánerőforrás | 1,614 | - | 0,007 | 0,009 | **1,630** |
| Egyéb igazgatási kiadások | 0,240 | - | - | - | **0,240** |
| **A többéves pénzügyi keret 5. FEJEZETÉNEK részösszege** | 1,854 | - | 0,007 | 0,009 | **1,870** |

|  |  |  |  |  |  |
| --- | --- | --- | --- | --- | --- |
| **A többéves pénzügyi keret 5. FEJEZETÉBE bele nem tartozó előirányzatok[[22]](#footnote-23)** |  |  |  |  |  |
| Humánerőforrás |  |  |  |  |  |
| Egyéb igazgatási jellegű kiadások |  |  |  |  |  |
| **A többéves pénzügyi keret 5. FEJEZETÉBE bele nem tartozó előirányzatok részösszege** |  |  |  |  |  |

|  |  |  |  |  |  |
| --- | --- | --- | --- | --- | --- |
| **ÖSSZESEN** |  |  |  |  |  |

A humánerőforrással és más igazgatási jellegű kiadásokkal kapcsolatos előirányzat-igényeket az adott főigazgatóság rendelkezésére álló, az intézkedés irányításához rendelt előirányzatokkal és/vagy az adott főigazgatóságon belüli átcsoportosítással kell teljesíteni. A források adott esetben a költségvetési korlátok betartása mellett kiegészíthetők az éves elosztási eljárás keretében az irányító főigazgatósághoz rendelt további allokációkkal.

3.2.3.2. Becsült humánerőforrás-szükségletek

* 🞎 A javaslat/kezdeményezés nem igényel humánerőforrást.
* **X** A javaslat/kezdeményezés az alábbi humánerőforrás-igénnyel jár:

*A becsléseket teljes munkaidős egyenértékben kell kifejezni*

|  |  |  |  |  |  |
| --- | --- | --- | --- | --- | --- |
|  | | 2020 | 2021 | 2022 | 2023 |
| **• A létszámtervben szereplő álláshelyek (tisztviselők és ideiglenes alkalmazottak)** | | | | |  |
| XX 01 01 01 (a központban és a bizottsági képviseleteken) | | 7,5 |  | 0,03 | 0,04 |
| XX 01 01 02 (a küldöttségeknél) | |  |  |  |  |
| XX 01 05 01 (közvetett kutatás) | |  |  |  |  |
| 10 01 05 01 (közvetlen kutatás) | |  |  |  |  |
| **•Külső munkatársak teljes munkaidős egyenértékben (FTE) kifejezve[[23]](#footnote-24)** | | | | | |
| XX 01 02 01 (AC, END, INT a teljes keretből) | | 5,75 |  | 0,03 | 0,03 |
| XX 01 02 02 (AC, AL, END, INT és JED a küldöttségeknél) | |  |  |  |  |
| **XX** 01 04 **yy *[[24]](#footnote-25)*** | - a központban |  |  |  |  |
| - a küldöttségeknél |  |  |  |  |
| **XX** 01 05 02 (AC, END, INT közvetett kutatásban) | |  |  |  |  |
| 10 01 05 02 (AC, END, INT – közvetlen kutatásban) | |  |  |  |  |
| Egyéb költségvetési sor (kérjük megnevezni) | |  |  |  |  |
| **ÖSSZESEN** | | **13,25** |  | **0,06** | **0,07** |

**XX** az érintett szakpolitikai terület vagy költségvetési cím.

A humánerőforrás-igényeknek az adott főigazgatóság rendelkezésére álló, az intézkedés irányításához rendelt és/vagy az adott főigazgatóságon belül átcsoportosított személyzettel kell eleget tenni. A források adott esetben a meglévő költségvetési korlátok betartása mellett kiegészíthetők az éves elosztási eljárás keretében az irányító főigazgatósághoz rendelt további allokációkkal.

Az elvégzendő feladatok leírása:

|  |  |
| --- | --- |
| Tisztviselők és ideiglenes alkalmazottak | Az ECFIN D. Igazgatóság igazgatója: A művelet felügyelete és irányítása; kapcsolattartás a Tanáccsal és a Parlamenttel a határozat elfogadása és az egyetértési megállapodás jóváhagyása kapcsán; tárgyalások folytatása a kedvezményezett hatóságaival az egyetértési megállapodásról, jelentések áttekintése; kiküldetések vezetése és a feltételeknek való megfelelés terén elért eredmények értékelése.  Az ECFIN D. Igazgatóság illetékes egységvezetője/egységvezető-helyettese: Az igazgató segítése az alábbiak tekintetében: a művelet irányítása, kapcsolattartás a Tanáccsal és a Parlamenttel a határozat elfogadása és az egyetértési megállapodás jóváhagyása kapcsán, tárgyalások a kedvezményezett hatóságaival az egyetértési megállapodásról és a hitelmegállapodásról (az L. Igazgatósággal együttműködésben), jelentések áttekintése és a feltételeknek való megfelelés terén elért eredmények értékelése.  Referens közgazdászok, Makroszintű Pénzügyi Támogatás szektor (ECFIN D. Igazgatóság): A határozat és az egyetértési megállapodás kidolgozása, kapcsolattartás a hatóságokkal és nemzetközi pénzügyi szervezetekkel, ellenőrző kiküldetések vezetése, bizottsági szolgálati jelentések készítése és a támogatás irányításával kapcsolatos bizottsági munkafolyamatok elvégzése, kapcsolattartás külső szakértőkkel a működési értékeléssel és az utólagos értékeléssel összefüggésben.  BUDG E. Igazgatóság (E1., E2. és E3. csoportok az igazgató felügyelete alatt): A hitelmegállapodás kidolgozása és annak megtárgyalása a kedvezményezett hatóságaival, valamint az illetékes bizottsági szolgálatok jóváhagyásának megszerzése és a felek általi aláírásának biztosítása. A hitelmegállapodás hatálybalépésének nyomon követése. A hitelfelvételi műveletekkel kapcsolatos bizottsági határozatok kidolgozása, forráslehívások benyújtásának nyomon követése, bankok kiválasztása, a finanszírozási műveletek előkészítése és végrehajtása, valamint a forrásoknak a kedvezményezett részére történő folyósítása. A hiteltörlesztés nyomon követésével kapcsolatos back office tevékenységek ellátása. Az említett tevékenységekkel kapcsolatos jelentések elkészítése. |
| Külső munkatársak |  |

3.2.4. A jelenlegi többéves pénzügyi kerettel való összeegyeztethetőség

* **X** A javaslat/kezdeményezés összeegyeztethető a jelenlegi többéves pénzügyi kerettel.
* 🞎 A javaslat/kezdeményezés miatt szükséges a többéves pénzügyi keret vonatkozó fejezetének átprogramozása.

Fejtse ki, miként kell átprogramozni a pénzügyi keretet: tüntesse fel az érintett költségvetési sorokat és a megfelelő összegeket.

* 🞎 A javaslat/kezdeményezés miatt szükség van a rugalmassági eszköz alkalmazására vagy a többéves pénzügyi keret felülvizsgálatára.

Fejtse ki a szükségleteket: tüntesse fel az érintett fejezeteket és költségvetési sorokat és a megfelelő összegeket.

3.2.5. Harmadik felek részvétele a finanszírozásban

* **X** A javaslat/kezdeményezés nem irányoz elő harmadik felek általi társfinanszírozást.
* A javaslat/kezdeményezés előirányoz társfinanszírozást az alábbi becslések szerint:

Előirányzatok, millió EUR (három tizedesjegyig)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Év  **N** | Év  **N+1** | Év  **N+2** | Év  **N+3** | A táblázat a hatás időtartamának megfelelően (vö. 1.6. pont) további évekkel bővíthető. | | | Összesen |
| Tüntesse fel a társfinanszírozó szervet |  |  |  |  |  |  |  |  |
| Társfinanszírozott előirányzatok ÖSSZESEN |  |  |  |  |  |  |  |  |

3.3. A bevételre gyakorolt becsült hatás

* **X** A javaslatnak/kezdeményezésnek nincs pénzügyi hatása a bevételre.
* 🞎 A javaslatnak/kezdeményezésnek van pénzügyi hatása – a bevételre gyakorolt hatása a következő:
* 🞎 a javaslat a saját forrásokra gyakorol hatást
* 🞎 a javaslat az egyéb bevételekre gyakorol hatást

millió EUR (három tizedesjegyig)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Bevételi költségvetési sor: | Az aktuális költségvetési évben rendelkezésre álló előirányzatok | A javaslat/kezdeményezés hatása[[25]](#footnote-26) | | | | | | |
| Év  **N** | Év  **N+1** | Év  **N+2** | Év  **N+3** | A táblázat a hatás időtartamának megfelelően (vö. 1.6. pont) további évekkel bővíthető. | | |
| … jogcímcsoport |  |  |  |  |  |  |  |  |

Az egyéb címzett bevételek esetében tüntesse fel az érintett kiadáshoz tartozó költségvetési tétel(eke)t.

Ismertesse a bevételre gyakorolt hatás számításának módszerét.

1. \* Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. [↑](#footnote-ref-2)
2. Jordánia tekintetében a Bizottság ezt a csoportos MFA-határozatot – annak gyors elfogadása esetén – a 2020 januárjában elfogadott 500 millió EUR összegű makroszintű pénzügyi támogatással együtt kívánja végrehajtani. Ez azt jelentené, hogy Jordániával egyetlen egyetértési megállapodást kellene kötni, amelynek keretében az első és a második folyósítás mind a két határozat hitelét, a harmadik folyósítás viszont csak a 2020. januári határozat hitelét venné igénybe. A két határozat rendelkezésreállási idejét egyaránt be kellene tartani. [↑](#footnote-ref-3)
3. A Tanács 2009/480/EK, Euratom rendelete (2009. május 25.) a külső fellépésekre vonatkozó garanciaalap létrehozásáról (HL L 145., 2009.6.10., 10. o.). [↑](#footnote-ref-4)
4. \* Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. [↑](#footnote-ref-5)
5. Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.). [↑](#footnote-ref-6)
6. A Tanács 2010/427/EU határozata (2010. július 26.) az Európai Külügyi Szolgálat szervezetének és működésének a megállapításáról (HL L 201., 2010.8.3., 30. o.). [↑](#footnote-ref-7)
7. A Tanács 2009/480/EK, Euratom rendelete (2009. május 25.) a külső fellépésekre vonatkozó garanciaalap létrehozásáról (HL L 145., 2009.6.10., 10. o.). [↑](#footnote-ref-8)
8. Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról és a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.). [↑](#footnote-ref-9)
9. A Tanács 2988/95/EK, Euratom rendelete (1995. december 18.) az Európai Közösségek pénzügyi érdekeinek védelméről (HL L 312., 1995.12.23., 1. o.). [↑](#footnote-ref-10)
10. A Tanács 2185/96/Euratom, EK rendelete (1996. november 11.) az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.). [↑](#footnote-ref-11)
11. Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.). [↑](#footnote-ref-12)
12. A Tanács (EU) 2017/1939 rendelete (2017. október 12.) az Európai Ügyészség létrehozására vonatkozó megerősített együttműködés bevezetéséről (HL L 283., 2017.10.31., 1. o.). [↑](#footnote-ref-13)
13. ABM (Activity Based Management): tevékenységalapú irányítás, ABB (Activity Based Management): tevékenységalapú költségvetés-tervezés. [↑](#footnote-ref-14)
14. A költségvetési rendelet 54. cikke (2) bekezdésének a) vagy b) pontja szerint. [↑](#footnote-ref-15)
15. Az egyes irányítási módszerek ismertetése, valamint a költségvetési rendeletre való megfelelő hivatkozások megtalálhatók a BudgWeb oldalon: <http://www.cc.cec/budg/man/budgmanag/budgmanag_hu.html> [↑](#footnote-ref-16)
16. Diff. = Differenciált előirányzatok / Nem diff. = Nem differenciált előirányzatok. [↑](#footnote-ref-17)
17. EFTA: Európai Szabadkereskedelmi Társulás. [↑](#footnote-ref-18)
18. Tagjelölt országok és adott esetben a nyugat-balkáni potenciális tagjelöltek. [↑](#footnote-ref-19)
19. Technikai és/vagy igazgatási segítségnyújtás, valamint uniós programok és/vagy intézkedések végrehajtásához biztosított támogatási kiadások (korábban: BA-tételek), közvetett kutatás, közvetlen kutatás. [↑](#footnote-ref-20)
20. A kimenetek a nyújtandó termékek és szolgáltatások (pl. finanszírozott diákcserék száma, épített utak hossza kilométerben stb.). [↑](#footnote-ref-21)
21. Az 1.4.2. szakasznak („Konkrét célkitűzés”) megfelelően. [↑](#footnote-ref-22)
22. Technikai és/vagy igazgatási segítségnyújtás, valamint uniós programok és/vagy intézkedések végrehajtásához biztosított támogatási kiadások (korábban: BA-tételek), közvetett kutatás, közvetlen kutatás. [↑](#footnote-ref-23)
23. AC = szerződéses alkalmazott; AL = helyi alkalmazott; END = kirendelt nemzeti szakértő; INT = kölcsönmunkaerő (átmeneti alkalmazott); JED = küldöttségi pályakezdő szakértő. [↑](#footnote-ref-24)
24. Az operatív előirányzatokból finanszírozott külső munkatársakra vonatkozó részleges felső határérték (korábban: BA-tételek). [↑](#footnote-ref-25)
25. A tradicionális saját források (vámok, cukorilletékek) tekintetében nettó összeget kell megadni, amely a 25 %-kal (beszedési költségek) csökkentett bruttó összegeknek felel meg. [↑](#footnote-ref-26)